

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΛΑΥΡΕΩΤΙΚΗΣ** |  |

**ΠΡΑΚΤΙΚΑ 32ης ΕΚΤΑΚΤΗΣ ΣΥΝΕΔΡΙΑΣΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΔΗΜΟΥ ΛΑΥΡΕΩΤΙΚΗΣ**

**ΤΗΣ 29ης ΔΕΚΕΜΒΡΙΟΥ 2021**

|  |  |  |  |
| --- | --- | --- | --- |
| Ημερομηνία συνεδρίασης |  | : | 29 Δεκεμβρίου 2021 |
| Ημέρα και ώρα συνεδρίασης |  | : | Τετάρτη, ώρα 11:00 (δια τηλεδιάσκεψης) |
| Ημερομ. επίδοσης πρόσκλησης |  | : | 28.12.2021 |
| Αριθμός μελών |  | : | 7 |
| Παρόντα μέλη |  | : | 6 |
| Δημήτριος Λουκάς, Δήμαρχος Λαυρεωτικής, Χαράλαμπος Ζαγουρής, Ασπασία Αργεντίνη, Αθανάσιος Μακροδημήτρης, Κωνσταντίνος Λεβαντής, Σταύρος Κρητικός  |
| Απόντα μέλη |  | : |  1 |
| Αρετούσα Μακρή  |
| Παρούσας της γραμματέως Γαϊτανιώς Μαργαρίτη |

**ΘΕΜΑ: Λήψη απόφασης για την παράταση συμβάσεων εργασίας ΙΔΟΧ επτά (7) ατόμων κατηγορίας ΥΕ εργατών καθαριότητας πλήρωμα απορριμματοφόρου**, **για την αντιμετώπιση εκτάκτων αναγκών λόγω της πανδημίας του κορωνοϊού COVID-19**, **σύμφωνα με το άρθρο 176 του Ν. 4876/2021 (ΦΕΚ 251/Α΄/23.12.2021)**

**Αρ. Απόφ.: 339/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα της ημερήσιας διάταξης περί *«παράτασης συμβάσεων εργασίας ΙΔΟΧ επτά (7) ατόμων κατηγορίας ΥΕ εργατών καθαριότητας πλήρωμα απορριμματοφόρου, για την αντιμετώπιση εκτάκτων αναγκών λόγω της πανδημίας του κορωνοϊού COVID-19, σύμφωνα με το άρθρο 176 του Ν.4876/2021 (ΦΕΚ251/Α΄/23.12.2021)»*έθεσε υπόψη των μελών της Οικονομικής Επιτροπής ότι η συνεδρίαση πραγματοποιείται εκτάκτως, διότι απαιτείται η λήψη απόφασης περί παράτασης των συμβάσεων, με καταληκτική ημερομηνία στις 31 Δεκεμβρίου 2021.

 Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος έθεσε υπόψη των μελών της Οικονομικής Επιτροπής την αριθμ. πρωτ:21963/27.12.2021 εισήγηση του Τμήματος Ανθρωπίνου Δυναμικού & Διοικητικής Μέριμνας (Γραφείο Προσωπικού), στην οποία αναφέρονται τα ακόλουθα:

*«Έχοντας υπόψη:*

1. *Τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης». (ΦΕΚ 87/2010 τεύχος Α’), όπως έχουν τροποποιηθεί και ισχύουν.*
2. *Τις διατάξεις του άρθρου 212 (Προσωπικό για απρόβλεπτες και επείγουσες ανάγκες) του Ν. 3584/2007 (ΦΕΚ 143/28-06-2007 τ. Α΄).*
3. *Τις διατάξεις του άρθρου 20 (Προσωπικό για απρόβλεπτες και επείγουσες ανάγκες) του Ν. 2190/94 (ΦΕΚ 28/03- 03-1994 τ. Α΄).*
4. *Τις διατάξεις του άρθ. 175 (Ρυθμίσεις για την προστασία της δημόσιας υγείας από τις συνέπειες της πανδημίας του κορωνοιού), του Ν.4764/2020 (ΦΕΚ 256 τ. Α’)*
5. *Τις διατάξεις του άρθρου 10, παρ.3 της από 11-3-2020 Π.Ν.Π (Α’ 55), που κυρώθηκε με το άρθρο 2 του Ν. 4682/2020*
6. *Την υπ’ αριθμ. 23298/30-12-2020 απόφαση Δημάρχου σχετικά με αρχική πρόσληψη στα πλαίσια του ανωτέρω νόμου δέκα (10) ατόμων με σχέση εργασίας ΙΔΟΧ τεσσάρων μηνών από 04-01-2021 έως και 03-05-2021, με ειδικότητα ΥΕ εργατών καθαριότητας πλήρωμα απορριμματοφόρου.*
7. *Την υπ’ αριθμ. 7164/29-04-2021 απόφαση Δημάρχου σχετικά με την 1η παράταση των παραπάνω συμβάσεων από 04-05-2021 έως και 03-09-2021 η οποία εκδόθηκε σύμφωνα με τις διατάξεις της παρ. 2 του άρθρου 74 του Ν. 4745/2020 ΦΕΚ 214/Α΄/6-11-2020.*
8. *Τις οικειοθελείς παραιτήσεις δύο ατόμων από τις θέσεις τους.*
9. *Την καταγγελία σύμβασης ενός ατόμου από την θέση του, σύμφωνα με τις διατάξεις του άρθρου 207 παρ.2 και 3 του Ν. 3584/07.*
10. *Την υπ΄αριθμ.765/3-9-2021 απόφαση Δημάρχου σχετικά με την 2η παράταση των παραπάνω συμβάσεων η οποία εκδόθηκε σύμφωνα με τις διατάξεις της παρ. 2 του άρθρου 74 ν.4745/2020,* ***παρέχεται η δυνατότητα παράτασης των συμβάσεων τους από τη λήξη τους με καταληκτική ημερομηνία στις 30-9-2021.***
11. *Το με αριθμ. πρωτ. 59919/10-08-2021 σχετικό έγγραφο του Υπουργείου Εσωτερικών το οποίο αναφέρεται στην δυνατότητα της ανωτέρω παράτασης.*
12. *Την υπ΄αριθμ.834/29-9-2021 απόφαση Δημάρχου σχετικά με την 3η παράταση των παραπάνω συμβάσεων η οποία εκδόθηκε* ***σύμφωνα με το άρθρο 147 του Ν 4831/2021 (ΦΕΚ 170/Α΄/23-9-2021)*** *που ορίζει ότι οι συμβάσεις οι οποίες συνήφθησαν σύμφωνα με την παρ. 2 του άρθρου 74 του Ν. 4745/2020 (Α΄214) δύνανται να παραταθούν από τη λήξη τους και* ***μέχρι τις 31 Δεκεμβρίου 2021****.*
13. *Τις διατάξεις του άρθρου 176 του Ν.4876/2021 που ορίζει ότι οι συμβάσεις οι οποίες συνήφθησαν σύμφωνα με την παρ. 2 του άρθρου 74 του Ν. 4745/2020 (Α΄214) δύνανται να παραταθούν από τη λήξη τους και* ***μέχρι τις 31 Μαρτίου 2022****, με απόφαση της οικείας οικονομικής επιτροπής.*
14. *Το γεγονός ότι ο χρόνος της παράτασης δεν επιτρέπεται να υπερβαίνει το ανώτατο χρονικό διάστημα των είκοσι τεσσάρων (24) μηνών κατά την έννοια του άρθρων 6 του π.δ. 164/2004 (Α΄134). Δεν εφαρμόζονται οι περιορισμοί των άρ4θρων 5 & 7 του π.δ 164/2004 (Α΄134),καθώς και της παρ. 2 του άρθρου 36 του Ν. 4765/2021 (Α΄6).*
15. *Ότι σύμφωνα με το άρθρο 21 του Ο.Ε.Υ. του Δήμου προβλέπονται ογδόντα πέντε (85) θέσεις προσωπικού με σύμβαση ΙΔΟΧ, οι οποίες αυτή τη στιγμή είναι στην πλειοψηφία τους κενές.*
16. *Την υπ’ αριθμ. πρωτ.21967/27-12-2021 βεβαίωση της Οικονομικής Υπηρεσίας σύμφωνα με την οποία στον προϋπολογισμό έτους 2022 και στους ανάλογους ΚΑ έχει προβλεφθεί πίστωση συνολικού ποσού 25.732,95 ευρώ η οποία απαιτείται για την παράταση των συμβάσεων επτά (7) ατόμων με ειδικότητα ΥΕ εργατών καθαριότητας πλήρωμα απορριμματοφόρου από 01-01-2022 έως και 31-03-2022.*

***Εισηγούμαστε***

*Την παράταση των συμβάσεων ΙΔΟΧ επτά (7) ατόμων κατηγορίας ΥΕ εργατών καθαριότητας (πλήρωμα απορριμματοφόρου) από 01-01-2022 έως και 31-03-2022,* ***σύμφωνα με το άρθρο 176 του Ν 4876/2021 (ΦΕΚ 251/Α΄/23-12-2021).****»*

 Κατόπιν των ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού έλαβε υπόψη:

* τις διατάξεις του άρθρου [72 του Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/), όπως αντικαταστάθηκε με την [παρ.1 του άρθρου 40 του Ν.4735/2020](https://dimosnet.gr/blog/laws/%CE%AC%CF%81%CE%B8%CF%81%CE%BF-40-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE%CF%82-%CE%B5%CF%80%CE%B9%CF%84/) και συμπληρώθηκε με το Ν.4795/2021,
* τις διατάξεις του άρθρου 176 του Ν. 4876/2021 (ΦΕΚ 251Α/23.12.2021),
* την αριθμ. πρωτ: 21967/27.12.2021 βεβαίωση της Διεύθυνσης Οικονομικών Υπηρεσιών,
* την υπ’ αριθμ. πρωτ: 21963/27.12.2021 εισήγηση του Τμήματος Ανθρωπίνου Δυναμικού & Διοικητικής Μέριμνας

και έπειτα από διαλογική συζήτηση

**αποφασίζει ομόφωνα**

εγκρίνει την παράταση των συμβάσεων του προσωπικού Ιδιωτικού Δικαίου Ορισμένου Χρόνου, ήτοι επτά (7) ατόμων κατηγορίας ΥΕ Εργατών Καθαριότητας (πλήρωμα απορριμματοφόρου), για την αντιμετώπιση εκτάκτων αναγκών λόγω της πανδημίας του κορωνοϊού COVID-19, για το χρονικό διάστημα από 01.01.2022 έως και 31.03.2022 σύμφωνα με το άρθρο 176 του Ν.4876/2021 (ΦΕΚ 251 Α΄/23.12.2021).

**ΘΕΜΑ: Λήψη απόφασης για την παράταση συμβάσεων εργασίας ΙΔΟΧ δώδεκα (12) ατόμων κατηγορίας ΥΕ εργατών καθαριότητας**, **για την αντιμετώπιση εκτάκτων αναγκών λόγω της πανδημίας του κορωνοϊού COVID-19**, **σύμφωνα με το άρθρο 176 του Ν.4876/2021 (ΦΕΚ 251/Α’/23.12.2021)**

**Αρ. Απόφ.: 340/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα της ημερήσιας διάταξης περί *«παράτασης συμβάσεων εργασίας ΙΔΟΧ δώδεκα (12) ατόμων κατηγορίας ΥΕ εργατών καθαριότητας, για την αντιμετώπιση εκτάκτων αναγκών λόγω της πανδημίας του κορωνοϊού COVID-19, σύμφωνα με το άρθρο 176 του Ν.4876/2021 (ΦΕΚ 251/Α’/23.12.2021)»*έθεσε υπόψη των μελών της Οικονομικής Επιτροπής ότι η συνεδρίαση πραγματοποιείται εκτάκτως διότι απαιτείται η λήψη σχετικής απόφασης πριν την 31 Δεκεμβρίου 2021.

 Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος έθεσε υπόψη των μελών της Οικονομικής Επιτροπής την αριθμ. πρωτ:21964/27.12.2021 εισήγηση του Τμήματος Ανθρωπίνου Δυναμικού & Διοικητικής Μέριμνας (Γραφείο Προσωπικού), στο οποίο αναφέρονται τα κάτωθι:

*«Έχοντας υπόψη:*

1. *Τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (ΦΕΚ 87/2010 τεύχος Α’), όπως έχουν τροποποιηθεί και ισχύουν.*
2. *Τις διατάξεις του άρθρου 212 (Προσωπικό για απρόβλεπτες και επείγουσες ανάγκες) του Ν. 3584/2007 (ΦΕΚ 143/28-06-2007 τ. Α΄).*
3. *Τις διατάξεις του άρθρου 20 (Προσωπικό για απρόβλεπτες και επείγουσες ανάγκες) του Ν. 2190/94 (ΦΕΚ 28/03- 03-1994 τ. Α΄).*
4. *Τις διατάξεις του άρθ. 175 (Ρυθμίσεις για την προστασία της δημόσιας υγείας από τις συνέπειες της πανδημίας του κορωνοιού), του Ν.4764/2020 (ΦΕΚ 256 τ. Α’).*
5. *Τις διατάξεις του άρθρου 10, παρ.3 της από 11-3-2020 Π.Ν.Π (Α’ 55), που κυρώθηκε με το άρθρο 2 του Ν. 4682/2020.*
6. *Την υπ’ αριθμ. 102/2836/22-2-2021 απόφαση Δημάρχου σχετικά με αρχική πρόσληψη των δώδεκα (12) ατόμων με σχέση εργασίας ΙΔΟΧ οκτώ μηνών από 24-02-2021 έως και 23-10-2021, με ειδικότητα ΥΕ εργατών καθαριότητας.*
7. *Το υπ’ αριθμ. πρωτ. 9755/8-2-2021 έγγραφό του Υπουργείου Εσωτερικών που αφορά προσλήψεις σύμφωνα με τις διατάξεις του άρθρου 74 του Ν. 4745/2020 (Α΄214).*
8. *Την υπ΄αριθμ.833/29-9-2021 απόφαση Δημάρχου σχετικά με την 1η παράταση των παραπάνω συμβάσεων η οποία εκδόθηκε* ***σύμφωνα με το άρθρο 147 του Ν 4831/2021 (ΦΕΚ 170/Α΄/23-9-2021)*** *που ορίζει ότι οι συμβάσεις οι οποίες συνήφθησαν σύμφωνα με την παρ. 2 του άρθρου 74 του Ν. 4745/2020 (Α΄214) δύνανται να παραταθούν από τη λήξη τους* ***ήτοι από 24-10-2021*** *και* ***μέχρι τις 31 -12- 2021.***
9. *Τις διατάξεις του άρθρου 176 του Ν.4876/2021 που ορίζει ότι οι συμβάσεις οι οποίες συνήφθησαν σύμφωνα με την παρ. 2 του άρθρου 74 του Ν. 4745/2020 (Α΄214) δύνανται να παραταθούν από τη λήξη τους και* ***μέχρι τις 31 Μαρτίου 2022****, με απόφαση της οικείας οικονομικής επιτροπής.*
10. *Το γεγονός ότι ο χρόνος της παράτασης δεν προσμετράται στο ανώτατο χρονικό διάστημα των είκοσι τεσσάρων (24) μηνών κατά την έννοια των άρθρων 5, 6 και 7 του π.δ. 164/2004 (Α΄134). Δεν εφαρμόζονται οι περιορισμοί της παρ. 2 του άρθρου 36 του Ν. 4765/2021 (Α΄6).*
11. *Ότι σύμφωνα με το άρθρο 21 του Ο.Ε.Υ. του Δήμου προβλέπονται ογδόντα πέντε (85) θέσεις προσωπικού με σύμβαση ΙΔΟΧ, οι οποίες αυτή τη στιγμή είναι στην πλειοψηφία τους κενές.*
12. *Την υπ’ αριθμ. πρωτ.21968/27-12-2021 βεβαίωση της Οικονομικής Υπηρεσίας σύμφωνα με την οποία στον προϋπολογισμό έτους 2022 και στους ανάλογους ΚΑ έχει προβλεφθεί πίστωση συνολικού ποσού* 43.735,98 *ευρώ η οποία απαιτείται για την παράταση των συμβάσεων δώδεκα (12) ατόμων με ειδικότητα ΥΕ εργατών καθαριότητας πλήρωμα απορριμματοφόρου* *από 1-1-2022 έως και 31-3-2022.*

***Εισηγούμαστε***

*Την παράταση των συμβάσεων ΙΔΟΧ δώδεκα (12) ατόμων κατηγορίας ΥΕ εργατών καθαριότητας από 1-1-2022 έως και 31-3-2022,* ***σύμφωνα με το άρθρο 176 του Ν. 4876/2021 (ΦΕΚ 251/Α΄/23-12-2021).****»*

 Κατόπιν των ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού έλαβε υπόψη:

* τις διατάξεις του άρθρου [72 του Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/), όπως αντικαταστάθηκε με την [παρ.1 του άρθρου 40 του Ν.4735/2020](https://dimosnet.gr/blog/laws/%CE%AC%CF%81%CE%B8%CF%81%CE%BF-40-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE%CF%82-%CE%B5%CF%80%CE%B9%CF%84/) και συμπληρώθηκε με το Ν.4795/2021,
* τις διατάξεις του άρθρου 176 του Ν.4876/2021 (ΦΕΚ 251 Α΄/23.12.2021),
* τις υπ’ αριθμ.102/2021 και 833/2021 αποφάσεις Δημάρχου Λαυρεωτικής,
* την αριθμ. πρωτ: 21968/27.12.2021 βεβαίωση της Διεύθυνσης Οικονομικών Υπηρεσιών,
* την υπ’ αριθμ. πρωτ: 21964/27.12.2021 εισήγηση του Τμήματος Ανθρωπίνου Δυναμικού & Διοικητικής Μέριμνας

και έπειτα από διαλογική συζήτηση

**αποφασίζει ομόφωνα**

εγκρίνει την παράταση των συμβάσεων του προσωπικού Ιδιωτικού Δικαίου Ορισμένου Χρόνου, ήτοι δώδεκα (12) ατόμων κατηγορίας ΥΕ Εργατών Καθαριότητας, για την αντιμετώπιση εκτάκτων αναγκών λόγω της πανδημίας του κορωνοϊού COVID-19, για το χρονικό διάστημα από 01.01.2022 έως και 31.03.2022 σύμφωνα με το άρθρο 176 του Ν.4876/2021 (ΦΕΚ 251Α΄/23.12.2021).

**ΘΕΜΑ: Έγκριση δαπανών πάγιας προκαταβολής Δήμου Λαυρεωτικής (ΑΝΑΣΤΑΣΙΑ ΚΑΡΑΓΙΩΡΓΟΥ) – απαλλαγή υπολόγου**

**Αρ. Απόφ.: 341/2021**

Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«έγκρισης δαπανών πάγιας προκαταβολής Δήμου Λαυρεωτικής – απαλλαγής υπολόγου»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως λόγω λήξης του οικονομικού έτους.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

Ακολούθως, ο κος Πρόεδρος γνώρισε στα μέλη της Οικονομικής Επιτροπής την αριθμ. πρωτ: 21829/24.12.2021 εισήγηση της διαχειρίστριας της παγίας προκαταβολής για το έτος 2021, στην οποία αναφέρονται τα ακόλουθα:

Παρακαλώ όπως προβείτε σε έλεγχο των τιμολογίων που πληρώθηκαν από την πάγια προκαταβολή, σύμφωνα με τα οριζόμενα στο άρθρο 35 του ΒΔ 17/5 – 15/06/1959.

|  |  |  |  |  |
| --- | --- | --- | --- | --- |
| **Α/Α** | **ΕΠΩΝΥΜΙΑ ΔΙΚΑΙΟΥΧΟΥ** | **ΑΙΤΙΟΛΟΓΙΑ ΠΛΗΡΩΜΗΣ** | **ΣΤΟΙΧΕΙΑ ΤΙΜΟΛΟΓΙΟΥ** | **ΠΟΣΟ****ΚΡΑΤΗΣΕΩΝ** |
| **ΗΜΕΡ/ΝΙΑ** | **ΑΡΙΘΜΟΣ** | **ΠΛΗΡΩΤΕΟ ΠΟΣΟ** |
| 1 | Γ.ΒΑΣΙΛΟΠΟΥΛΟΣ & Κ. ΝΤΑΣΙΩΤΗΣ Ο.Ε. | ΥΔΡΑΥΛΙΚΕΣ ΕΡΓΑΣΙΕΣ ΣΤΟ 1ο ΔΗΜΟΤΙΚΟ ΣΧΟΛΕΙΟ ΚΕΡΑΤΕΑΣ | 16/12/2021 | 3996 | 463,75€ | 32,25€ |
| 2 | ΜΑΡΚΟΜΙΧΑΛΗΣ ΚΩΝΣΤΑΝΤΙΝΟΣ | ΕΡΓΑΣΙΕΣ ΑΠΟΚΑΤΑΣΤΑΣΗΣ ΖΗΜΙΩΝ ΣΤΟ ΓΕΝΙΚΟ ΛΥΚΕΙΟ ΛΑΥΡΙΟΥ | 17/12/2021 | 16 | 463,75 | 32,25€ |
| 3 | ΝΕΟΚΛΗΣ ΣΕΜΠΡΟΣ I. | ΟΙΚΟΔΟΜΙΚΕΣ ΕΡΓΑΣΙΕΣ ΣΤΟ 1ο ΔΗΜΟΤΙΚΟ ΣΧΟΛΕΙΟ ΛΑΥΡΙΟΥ | 17/12/2021 | 38 | 463,75€ | 32,25€ |
| 4 | MANKA THEODHOR STAYRO | ΤΕΧΝΙΚΕΣ ΕΡΓΑΣΙΕΣ ΣΤΟ ΚΛΕΙΣΤΟ ΓΥΜΝΑΣΤΗΡΙΟ ΚΕΡΑΤΕΑΣ | 17/12/2021 | 38 | 463,75€ | 32,25€ |
| 5 | ΛΙΝΑΡΔΟΣ ΕΜΜΑΝΟΥΗΛ ΜΑΡΚ. | ΚΑΘΑΡΙΣΜΟΣ ΚΟΙΝΟΧΡΗΣΤΩΝ ΧΩΡΩΝ ΣΤΗΝ ΠΕΡΙΟΧΗ ΝΥΧΤΟΧΩΡΙΟΥ ΛΑΥΡΙΟΥ | 17/12/2021 | 31 | 463,75€ | 32,25€ |
| 6 | ΒΑΧΑΡΙΔΟΥ ΕΥΘΥΜΙΑ ΚΩΝ/ΝΟΥ | ΕΚΔΟΣΗ ΦΥΛΛΩΝ ΥΠΟΛΟΓΙΣΜΟΥ ΑΝΤΙΚΕΙΜΕΝΙΚΩΝ ΑΞΙΩΝ ΙΔΙΟΚΤΗΣΙΩΝ | 17/12/2021 | 34 | 415,75€ | 80,25€ |
| 7 | ΤΙΛΑΒΕΡΙΔΗΣ ΑΝΑΣΤΑΣΙΟΣ ΑΠ. | ΠΡΟΜΗΘΕΙΑ ΚΑΛΩΔΙΩΝ ΗΧΟΥ  | 20/12/2021 | 18 | 333,69€ | 11,31€ |
| 8 | ΕΛΤΑ Α.Ε. | ΑΠΟΣΤΟΛΗ ΕΙΔΟΠΟΙΗΤΗΡΙΩΝ | 20/12/2021 | 03072011600038375/03072013800001082 | 175,79€ |  |
| 9 | ΑΤΤΙΚΗ ΟΔΟ Α.Ε. | ΚΑΤΑΒΟΛΗ ΤΕΛΟΥΣ ΔΙΟΔΙΩΝ | 21/12/2021 | 49696 | 11,30€ |  |
| 10 | ΧΟΝΔΡΟΚΟΥΚΗΣ ΙΩΑΝΝΗΣ Ν. | ΕΚΘΕΣΕΙΣ ΕΠΙΔΟΣΗΣ | 21/12/2021 | 9 | 314,93€ | 60,79€ |
| 11 | ΣΦΑΚΙΑΝΑΚΗΣ Α.Ε.Β.Ε. | ΕΠΙΣΚΕΥΗ ΤΟΥ ΟΧΗΜΑΤΟΣ ΚΗΗ1689 ΔΗΜΟΥ ΛΑΥΡΕΩΤΙΚΗΣ | 24/12/2021 | 1246 | 37,18€ | 0,02€ |
| **ΣΥΝΟΛΟ** | **3.607,39€** | **313,62€** |
| **ΥΠΟΛΟΙΠΟ** | **78,99€** |  |
| **ΕΠΙΣΤΡΟΦΗ ΠΟΣΟΥ** | **392,61€** |  |

 Κατόπιν των ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* το άρθρο του Β.Δ/τος 17-5/15-6-59 (ΦΕΚ 114/59 τεύχος Α')
* τις διατάξεις του άρθρου 173 του Ν.3463/2006
* τις διατάξεις του Π.Δ/τος 80/2016
* την αριθμ.60/2021 απόφαση Οικονομικής Επιτροπής με την οποία έγινε η σύσταση της πάγιας προκαταβολής και ο ορισμός υπολόγου υπαλλήλου
* την αρ. πρωτ: 21829/24.12.2021 εισήγηση της διαχειρίστριας της παγίας προκαταβολής και τα συνημμένα σε αυτή παραστατικά

και έπειτα από διαλογική συζήτηση

**αποφασίζει ομόφωνα**

**Α.** Εγκρίνει τις δαπάνες, που πληρώθηκαν μέσω πάγιας προκαταβολής, όπως αυτές αναφέρονται στο εισηγητικό μέρος της παρούσας, από την υπόλογο υπάλληλο, Αναστασία Καραγιώργου, συνολικού ποσού 3.607,39ευρώ και την έκδοση ισόποσων χρηματικών ενταλμάτων πληρωμής σε βάρος των αντίστοιχων πιστώσεων του δημοτικού προϋπολογισμού οικονομικού έτους 2021.

**Β.** Απαλλάσσει από κάθε ευθύνη την υπόλογο υπάλληλο, διαχειρίστρια της πάγιας προκαταβολής του Δήμου Λαυρεωτικής για το έτος 2021, Αναστασία Καραγιώργου.

**ΘΕΜΑ: Έγκριση δαπανών πάγιας προκαταβολής Τοπικής Κοινότητας Αγίου Κωνσταντίνου (Ν. ΚΑΙΛΑΣ) – απαλλαγή υπολόγου**

**Αρ. Απόφ.: 342/2021**

Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«έγκρισης δαπανών πάγιας προκαταβολής Τοπικής Κοινότητας Αγίου Κωνσταντίνου – απαλλαγής υπολόγου»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως λόγω λήξης του οικονομικού έτους.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

Ακολούθως, ο κος Πρόεδρος γνώρισε στα μέλη της Οικονομικής Επιτροπής την αριθμ. πρωτ: 21708/23.12.2021 εισήγηση του Προέδρου του Συμβουλίου της Τοπικής Κοινότητας Αγίου Κωνσταντίνου, στην οποία αναφέρονται τα κάτωθι:

 *Σύμφωνα με την* [*υπ' αριθμ. πρωτ: 74449/29.12.2010 Απόφαση Υ*](https://dimosnet.gr/blog/laws/%CE%B1%CF%80%CF%8C%CF%86%CE%B1%CF%83%CE%B7-%CF%85%CF%80-%CE%B5%CF%83-%CE%B1%CE%B7-%CE%B4-7444929-12-2010-%CF%86%CE%B5%CE%BA-204430-12-2010-%CF%84%CE%B5%CF%8D%CF%87%CE%BF%CF%82-%CE%B2/)*πουργού Εσωτερικών, Αποκέντρωσης & Ηλεκτρονικής Διακυβέρνησης περί ‘’σύστασης πάγιας προκαταβολής στις τοπικές και δημοτικές κοινότητες’’ και τις διατάξεις του Ν.3463/2006, άρθρο 173, παρακαλούμε όπως εγκρίνετε τις δαπάνες που πληρώθηκαν από την πάγια προκαταβολή* *και αναφέρονται αναλυτικά στον πίνακα που ακολουθεί:*

|  |  |  |  |  |  |
| --- | --- | --- | --- | --- | --- |
| **Α/Α** | **ΕΠΩΝΥΜΙΑ ΔΙΚΑΙΟΥΧΟΥ** | **ΑΡΙΘΜΟΣ & ΗΜΕΡΟΜΗΝΙΑ ΠΑΡΑΣΤΑΤΙΚΟΥ** | **ΑΙΤΙΟΛΟΠΑ ΠΛΗΡΩΜΗΣ** | **ΠΟΣΟ** | **Κ.Α.****ΕΞΟΔΩΝ** |
| **1** | ΜΑΝΚΑ ΣΤ. ΘΕΟΔΩΡ. | 39/18-12/2021 | Καθαρισμός από χώματα και μπάζα από την οδό Δημοκρατίας έως τη τοποθεσία Φόρος που βρίσκονται στους κ.χ στην Κοινότητα Αγίου Κωνσταντίνου | 496,00 | 30-6262.010 |
| **2** | ΔΕΡΜΑΝΟΥΤΣΟΣ ΠΕΤΡΟΣ ΣΤΑΥΡΟΥ | 559/21-12-2021 | Καθαρισμός και συντήρηση προαύλιου χώρου του Δημοτικού κοιμητηρίου με χρήση JCB που βρίσκεται στην Τοπική Κοινότητα Αγίου Κωνσταντίνου | 496,00 | 45-6261.003 |
| **3** | ΜΑΝΚΑ ΣΤ. ΘΕΟΔΩΡ | 40/22-12-2021 | Εργασίες συντήρησης-επισκευής των σιδερένιων μερών των μπασκετών που βρίσκονται εντός των αθλητικών εγκαταστάσεων Τοπικής Κοινότητας Αγίου Κωνσταντίνου | 496,00 | 30-6262.001 |
| **4** | ΘΕΟΔΩΡΟΣ ΓΕΩΡ. ΜΑΚΡΗΣ | 110/21-12/2021 | Εργασίες συντήρησης-επισκευή των παιχνιδιών εντός παιδικής χαράς στην Τοπική Κοινότητα Αγίου Κωνσταντίνου | 496,00 | 30-6262.004 |

 Κατόπιν των ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* Τις διατάξεις του άρθρου 173 του Ν.3463/2006, όπως τροποποιήθηκε με το άρθρο 207 του Ν.4555/2018 και ισχύει,
* Τις διατάξεις του άρθρου 35 του από 17/5-15/6/1959 Β.Δ/τος «Περί Οικονομικής Διοικήσεως & Λογιστικού Δήμων & Κοινοτήτων»,
* Την υπ’ αριθμ. πρωτοκόλλου 74449/29-12-2010 Απόφαση Υπουργού Εσωτερικών, Αποκέντρωσης & Ηλεκτρονικής Διακυβέρνησης (ΦΕΚ 2044/Β’/30.12.2010),
* Την [υπ’ αριθ. 62038 (ΦΕΚ 3440/11.09.2019, τεύχος Β') Απόφαση ΥΠ.ΕΣ.Α&Η.Δ](https://dimosnet.gr/blog/laws/%CE%B1%CF%80%CF%8C%CF%86%CE%B1%CF%83%CE%B7-%CF%85%CF%80-%CE%B5%CF%83-%CE%B1%CE%B7-%CE%B4-7444929-12-2010-%CF%86%CE%B5%CE%BA-204430-12-2010-%CF%84%CE%B5%CF%8D%CF%87%CE%BF%CF%82-%CE%B2/).,
* Την υπ’ αριθμ.59/2021 απόφαση Οικονομικής Επιτροπής περί σύστασης πάγιας προκαταβολής,
* Την αριθμ. πρωτ: 21708/23.12.2021 εισήγηση του Προέδρου του Συμβουλίου της Κοινότητας Αγίου Κωνσταντίνου και τη συνημμένη κατάσταση των παραστατικών

και έπειτα από διαλογική συζήτηση

**αποφασίζει ομόφωνα**

α) εγκρίνει τις δαπάνες που πληρώθηκαν μέσω της πάγιας προκαταβολής της Τοπικής Κοινότητας Αγίου Κωνσταντίνου, όπως αυτές αναφέρονται στο εισηγητικό μέρος της παρούσας, από τον Πρόεδρο, Νικήτα Κάϊλα, συνολικού ύψους 1.984,00 ευρώ και την έκδοση ισόποσων χρηματικών ενταλμάτων σε βάρος των αντίστοιχων πιστώσεων του προϋπολογισμού εξόδων έτους 2021.

β) απαλλάσσει από κάθε ευθύνη τον υπόλογο της πάγιας προκαταβολής Τοπικής Κοινότητας Αγίου Κωνσταντίνου Δήμου Λαυρεωτικής, έτους 2021, Νικήτα Κάϊλα, Πρόεδρο Τοπικού Συμβουλίου.

**ΘΕΜΑ: Λήψη απόφασης περί έγκρισης τριμηνιαίων εκθέσεων εσόδων – εξόδων Γ’ τριμήνου 2021 για τον έλεγχο υλοποίησης του προϋπολογισμού του ΝΠΔΔ ‘’ΘΟΡΙΚΟΣ’’ Δήμου Λαυρεωτικής**

**Αρ. Απόφ.: 343/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«έγκρισης τριμηνιαίων εκθέσεων εσόδων – εξόδων Γ’ τριμήνου 2021 για τον έλεγχο υλοποίησης του προϋπολογισμού του ΝΠΔΔ ‘’ΘΟΡΙΚΟΣ’’ Δήμου Λαυρεωτικής»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως λόγω λήξης του οικονομικού έτους.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος γνώρισε στα μέλη της Οικονομικής Επιτροπής τα ακόλουθα:

Σύμφωνα με την περίπτωση γ’ της παραγράφου 1 του άρθρου 72 του Ν. 3852/2010, όπως αντικαταστάθηκε με την παρ.1 του άρθρου 40 του Ν.4735/2020, η Οικονομική Επιτροπή *«…γ) Εγκρίνει τον απολογισμό του Δήμου, καθώς και τους προϋπολογισμούς, ισολογισμούς, απολογισμούς, ετήσια προγράμματα δράσης και τις εκθέσεις πεπραγμένων των νομικών προσώπων και επιχειρήσεων του Δήμου.…».*

Στην [παρ.1 του άρθρου 236 του Ν.3463/2006](https://dimosnet.gr/blog/laws/%CE%B1%CF%81%CE%B8%CF%81%CE%BF-236-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B4%CE%B9%CE%BF%CE%AF%CE%BA%CE%B7%CF%83%CE%B7/), όπως συμπληρώθηκε από την [παρ.2 του άρθρου 44 του Ν.4483/17](https://dimosnet.gr/blog/laws/%CE%AC%CF%81%CE%B8%CF%81%CE%BF-44-%CF%84%CE%B1%CE%BC%CE%B5%CE%B9%CE%B1%CE%BA%CE%AE-%CF%85%CF%80%CE%B7%CF%81%CE%B5%CF%83%CE%AF%CE%B1-%CE%B9%CE%B4%CF%81%CF%85%CE%BC%CE%AC%CF%84%CF%89%CE%BD-%CF%80%CE%B5/)ορίζονται τα εξής: *«1. Οι διατάξεις που ισχύουν για τους Δήμους και αφορούν τον οργανισμό της εσωτερικής υπηρεσίας, τον προϋπολογισμό, το οικονομικό έτος, τον απολογισμό, τις ετήσιες οικονομικές καταστάσεις, την ταμειακή υπηρεσία, τη διαχείριση, τα δάνεια και την περιουσία, εφαρμόζονται και στα ιδρύματα.»*

 Σύμφωνα με την [παρ.2 του άρθρου 240 του Ν.3463/2006](https://dimosnet.gr/blog/laws/%CE%B1%CF%81%CE%B8%CF%81%CE%BF-240-%CE%B4%CE%B9%CE%BF%CE%AF%CE%BA%CE%B7%CF%83%CE%B7-%CE%BD%CE%BF%CE%BC%CE%B9%CE%BA%CF%8E%CE%BD-%CF%80%CF%81%CE%BF%CF%83%CF%8E%CF%80%CF%89%CE%BD-%CE%B4%CE%B7%CE%BC/), όπως αντικαταστάθηκε με το άρθρο 12 του Ν.4326/2016, οι διατάξεις του [άρθρου 234 του Ν.3463/2006](https://dimosnet.gr/blog/laws/%CE%B1%CF%81%CE%B8%CF%81%CE%BF-234-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1-%CF%84%CE%BF%CF%85-%CE%B4%CE%B9%CE%BF%CE%B9%CE%BA%CE%B7%CF%84%CE%B9%CE%BA%CE%BF%CF%8D-%CF%83%CF%85/) και των [παρ.1 και 3 του άρθρου 236 του](https://dimosnet.gr/blog/laws/%CE%B1%CF%81%CE%B8%CF%81%CE%BF-236-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B4%CE%B9%CE%BF%CE%AF%CE%BA%CE%B7%CF%83%CE%B7/) ιδίου νόμου εφαρμόζονται και στα νομικά πρόσωπα.

Στην [παρ.3 του άρθρου 234 του Ν.3463/2006](https://dimosnet.gr/blog/laws/%CE%B1%CF%81%CE%B8%CF%81%CE%BF-234-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1-%CF%84%CE%BF%CF%85-%CE%B4%CE%B9%CE%BF%CE%B9%CE%BA%CE%B7%CF%84%CE%B9%CE%BA%CE%BF%CF%8D-%CF%83%CF%85/) ορίζονται τα εξής: *«3. Για τις αποφάσεις του διοικητικού συμβουλίου που αφορούν τον προϋπολογισμό, τον απολογισμό, την εκποίηση ή την ανταλλαγή ακινήτων ή την επιβάρυνσή τους με εμπράγματα δικαιώματα, την αποδοχή κληρονομιών και δωρεών που περιέχουν όρο, ή κληροδοσιών, καθώς και τη συνομολόγηση δανείων, απαιτείται προηγούμενη έγκριση του δημοτικού ή κοινοτικού συμβουλίου. Οι αποφάσεις υποβάλλονται στον Γενικό Γραμματέα της Περιφέρειας, αποστέλλονται μέσα δέκα (10) ημέρες, αφότου περιήλθε στο ίδρυμα η εγκριτική απόφαση του δημοτικού ή κοινοτικού συμβουλίου».*

Σύμφωνα με την παρ.9 του άρθρου 266 του Ν.3852/2010, όπως τροποποιήθηκε από την παρ. 4 του άρθρου 43 του Ν. 3979/2011 και το άρθρο 39 του Ν. 4257/2014 *«9. Η οικονομική επιτροπή, έπειτα από εισήγηση του υπευθύνου των οικονομικών υπηρεσιών του οικείου Δήμου, μετά τη λήξη κάθε τριμήνου υποβάλλει στο δημοτικό συμβούλιο έκθεση για τα αποτελέσματα εκτέλεσης του προϋπολογισμού, κατά το χρονικό διάστημα από την αρχή του οικονομικού έτους έως το τέλος του συγκεκριμένου τριμήνου. Στην έκθεση διατυπώνονται και οι τυχόν παρατηρήσεις της μειοψηφίας και επισυνάπτεται σε αυτή η εισήγηση του υπευθύνου οικονομικών υπηρεσιών, καθώς και η έκθεση του προηγούμενου τριμήνου. Η έκθεση μετά των συνημμένων της υποβάλλεται στο δημοτικό συμβούλιο εντός προθεσμίας τριάντα (30) ημερών από τη λήξη κάθε τριμήνου.*

*Εάν, με την ανωτέρω έκθεση του δεύτερου και τρίτου τριμήνου κάθε οικονομικού έτους, διαπιστωθεί από την οικονομική επιτροπή, σύμφωνα με την πορεία και την εκτίμηση είσπραξης των εσόδων, ότι στον προϋπολογισμό έχουν εγγραφεί υπερεκτιμημένα έσοδα ή έσοδα που εκτιμάται ότι δεν θα εισπραχθούν έως το τέλος της χρήσης, το δημοτικό συμβούλιο προβαίνει υποχρεωτικά σε αναμόρφωση αυτού, με απόφασή του που λαμβάνεται εντός προθεσμίας δεκαπέντε (15) ημερών από την υποβολή σε αυτό της έκθεσης από την οικονομική επιτροπή, μειώνοντας τα παραπάνω έσοδα, σύμφωνα με την εισήγησή της και αντιστοίχως το σκέλος των δαπανών, ώστε να μην καταστεί σε καμία περίπτωση ελλειμματικός ο προϋπολογισμός.*

*Σε περιπτώσεις όπου από την έκθεση προκύπτει ότι δεν απαιτείται αναμόρφωση του προϋπολογισμού, αυτό διαπιστώνεται από το δημοτικό συμβούλιο με απόφασή του που λαμβάνεται εντός της ίδιας προθεσμίας, δυνάμενο αυτό να προβεί σε αναμόρφωσή του για τους λόγους που αναφέρονται στο προηγούμενο εδάφιο.*

*Οι ανωτέρω αποφάσεις υποβάλλονται στον Ελεγκτή Νομιμότητας για έλεγχο. Η έκθεση, μετά των συνημμένων της και η απόφαση του δημοτικού συμβουλίου αναρτώνται στην ιστοσελίδα του οικείου Δήμου και στο διαδίκτυο, σύμφωνα με τα οριζόμενα στο Ν. 3861/2010 («Πρόγραμμα Διαύγεια»), γνωστοποιούμενοι οι σχετικοί αριθμοί διαδικτυακής ανάρτησης (ΑΔΑ) στον Ελεγκτή Νομιμότητας και στην οικεία υπηρεσία Επιτρόπου για την εφαρμογή των διατάξεων του άρθρου 277 του ν. 3852/2010.*

*Τα στοιχεία που πρέπει να περιλαμβάνονται στην έκθεση ή και να τη συνοδεύουν, καθώς και κάθε άλλο θέμα για την εφαρμογή της παραγράφου* *αυτής καθορίζονται με απόφαση του Υπουργού Εσωτερικών.»*

Κατ’ εξουσιοδότηση της ανωτέρω διάταξης εκδόθηκε η υπ’ αριθμ. οικ. 40038/09.09.2011 (ΦΕΚ 2007/09.09.2011 τεύχος Β’) *«Καθορισμός των στοιχείων τα οποία περιλαμβάνονται στην έκθεση αποτελεσμάτων εκτέλεσης του προϋπολογισμού των Δήμων και Περιφερειών»,* στην οποία καθορίζονται τα στοιχεία που περιλαμβάνονται στην τριμηνιαία έκθεση, ως προς τα αποτελέσματα εκτέλεσης του προϋπολογισμού, που υποβάλλεται στο δημοτικό συμβούλιο από την οικονομική επιτροπή, μετά από εισήγηση του υπευθύνου οικονομικών υπηρεσιών του οικείου Δήμου. Η τριμηνιαία έκθεση των αποτελεσμάτων εκτέλεσης του προϋπολογισμού των δήμων, συντάσσεται σύμφωνα με τα Υποδείγματα 1 έως και 3, που επισυνάπτονται στην ανωτέρω απόφαση και αποτελούν αναπόσπαστο μέρος αυτής.

Με βάση τα ανωτέρω, το Διοικητικό Συμβούλιο του ΝΠΔΔ «ΘΟΡΙΚΟΣ» Δήμου Λαυρεωτικής υπέβαλε στην Οικονομική Επιτροπή την υπ’ αριθμ.85/2021 απόφασή του σχετικά με την έκθεση εκτέλεσης του προϋπολογισμού Γ’ Τριμήνου οικονομικού έτους 2021 του Νομικού Προσώπου.

Τα αποτελέσματα εκτέλεσης προϋπολογισμού εσόδων Γ’ τριμήνου έτους 2021 εμφανίζονται στον πίνακα 1.

Τα αποτελέσματα εκτέλεσης προϋπολογισμού εξόδων Γ’ τριμήνου έτους 2021 εμφανίζονται στον πίνακα 2.

Τα στοιχεία ισολογισμού Γ’ τριμήνου έτους 2021 εμφανίζονται στον πίνακα 3.

Σύμφωνα με την αριθμ. 85/2021 απόφαση του Διοικητικού Συμβουλίου του Νομικού Προσώπου:

*«…Από τους ανωτέρω πίνακες της πορείας εκτέλεσης του προϋπολογισμού του 3ου Τριμήνου του 2021 και λαμβάνοντας υπόψη τις διατάξεις του Ν. 4270/14 σύμφωνα με τις οποίες στον προϋπολογισμό πρέπει να εγγράφονται έσοδα σύμφωνα με τις πραγματικές αποδόσεις τους και εκτιμήσεις ως προς την είσπραξη των εσόδων για την εναπομένουσα περίοδο, θα πρέπει να επισημανθούν οι κάτωθι παρατηρήσεις.*

***Ως προς το σκέλος των εσόδων***

*Κατά το Γ΄ τρίμηνο έτους 2021 βεβαιώθηκε ποσοστό* ***47,85****% επί του προϋπολογισμού εσόδων του Ν.Π.Δ.Δ. μη συμπεριλαμβανομένου του χρηματικού υπολοίπου και των κρατήσεων (411.311,51/859.597,04) ή ποσοστό* ***49,54****% επί του συνολικού προϋπολογισμού εσόδων συμπεριλαμβανομένου του χρηματικού υπολοίπου και των κρατήσεων (504.219,47/1.017.859,84)*

*Το συνολικό ποσό των εισπραχθέντων κατά το Γ΄ τρίμηνο του 2021* ***μη συμπεριλαμβανομένου του χρηματικού υπολοίπου,*** *ανήλθε στο ύψος των* ***504.219,47 ευρώ,*** *ενώ* ***συμπεριλαμβανομένου και του χρηματικού υπολοίπου*** *το συνολικό ποσό των εισπράξεων ανήλθε στο ύψος των 504.632,05 ευρώ.*

*Ο στόχος οποίος είχε τεθεί με την υπ’ αριθμ.28/2021 Απόφαση του Δ.Σ του Ν.Π.Δ.Δ. περί αναμόρφωσης του Ο.Π.Δ. έτους 2021 για τις εισπράξεις του Γ΄ τριμήνου ήταν οι συνολικές εισπράξεις να ανέλθουν στο ύψος των 717.238,58 ευρώ και οι εισπράξεις μόνο των εσόδων άνευ του χρηματικού υπολοίπου στο ύψος των* ***716.826,00*** *ευρώ. Η συνολική απόκλιση εσόδων είναι* ***αρνητική*** *212.606,53 ευρώ και ανέρχεται σε ποσοστό ύψους* ***29,66****%. Η απόκλιση αυτή οφείλεται κατά ένα μέρος στην ελάχιστη εισπραξιμότητα, αφού δεν κατεβλήθησαν δίδακτρα και συνδρομές από τη στιγμή που οι δομές του Ν.Π.Δ.Δ. (ωδείο και γυμναστήρια) παρέμειναν κλειστές λόγω του covid-19 και κατά ένα δεύτερο μέρος στην καταβολή μειωμένης μηνιαίας επιχορήγησης από το Δήμο Λαυρεωτικής.*

***Ως προς το σκέλος των εξόδων***

*Κατά το Γ΄ τρίμηνο έτους 2021 τιμολογήθηκε ποσοστό 53,37% του προϋπολογισμού δαπανών του Ν.Π.Δ.Δ., μη συμπεριλαμβανομένου του αποθεματικού και των πληρωμών ΠΟΕ και αποδόσεων (373.322,02€/699.539,97€) ή 62,44% επί του συνολικού προϋπολογισμού των δαπανών.*

*Εξοφλήθηκε ποσοστό 79,39% των συνολικά τιμολογημένων υποχρεώσεων του Ν.Π.Δ.Δ., υποχρεώσεων παρελθόντων ετών αλλά και υποχρεώσεων του Γ΄ τριμήνου έτους 2021.*

*Ως προς το σκέλος των δαπανών που ισχύει ο τύπος «Εκτέλεση μείον* *Στόχος»,* *ανέρχεται σε 504.569,96 ευρώ, ενώ ο στόχος που είχε τεθεί ήταν 700.247,00 ευρώ, εμφανίζεται* ***αρνητική απόκλιση*** *195.677,04 ευρώ (ποσοστό ύψους 27,94%)*

*Οι απλήρωτες υποχρεώσεις του Γ’ τριμήνου, βάσει στοιχείων από το μητρώο δεσμεύσεων ανέρχονται σε 125.066,16 ευρώ , ενώ ο στόχος που είχε τεθεί ήταν 13.905,00 ευρώ.*

*Το ταμειακό αποτέλεσμα του τριμήνου που προκύπτει από την διαφορά των αποκλίσεων επί των συνολικών εσόδων και εξόδων ανέρχεται* ***σε -16.929,49 ευρώ****.*

 *Το οικονομικό αποτέλεσμα ΟΠΔ, το οποίο προκύπτει από τη διαφορά των αποκλίσεων επί του στόχου του ταμειακού αποτελέσματος και των απλήρωτων υποχρεώσεων, ανέρχεται σε* ***-128.090,65 ευρώ και η αναγωγή του σε ποσοστό πραγματοποιείται με τον τύπο (Απόκλιση Οικονομικού αποτελέσματος ΟΠΔ/Στόχος συνολικών Εσόδων) και είναι -17,86%.*** *H εν λόγω αρνητική απόκλιση οφείλεται όπως αναφέρθηκε και παραπάνω, στη μείωση εσόδων του Ν.Π.Δ.Δ. με αποτέλεσμα την πληρωμή κυρίως πάγιων και υποχρεωτικών δαπανών και καθυστέρηση αποπληρωμής των απλήρωτων υποχρεώσεων, κατά προτεραιότητα του έτους 2020 και εν συνεχεία του έτους 2021, η οποία όμως έχει προγραμματισθεί και πραγματοποιείται στο μέγιστο δυνατό βαθμό, βάσει των ταμειακών διαθεσίμων του Ν.Π.Δ.Δ..*

***Ως προς τα στοιχεία Ισολογισμού***

*Σύμφωνα με τα στοιχεία Ισολογισμού, η οικονομική κατάσταση του Ν.Π.Δ.Δ. κατά το Γ΄ τρίμηνο έχει ως εξής:*

* *Οι* ***υποχρεώσεις*** *του Ν.Π.Δ.Δ. εμφανίζονται αυξημένες κατά 2.375,59 € συγκριτικά με αυτές του προηγούμενου (δεύτερου) τριμήνου 2021.*
* *Τα* ***χρηματικά διαθέσιμα*** *εμφανίζονται μειωμένα κατά 11.522,73 € συγκριτικά με αυτά του προηγούμενου (δεύτερου) τριμήνου 2021.*
* *Οι* ***απαιτήσεις*** *του Ν.Π.Δ.Δ. δε μεταβλήθηκαν συγκριτικά με αυτές του προηγούμενου (δεύτερου) τριμήνου 2021…»*

 Με βάση τα ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

Αφού άκουσε την εισήγηση του κου Προέδρου, έλαβε υπόψη:

* τις διατάξεις του άρθρου 72 του Ν.3852/2010, όπως αντικαταστάθηκε με την παρ.1 του άρθρου 40 του Ν.4735/2020
* την παρ.9 του άρθρου 266 του Ν.3852/2010, όπως έχει τροποποιηθεί και ισχύει
* την αριθμ.85/2021 απόφαση του Δ. Σ. του ΝΠΔΔ ‘’ΘΟΡΙΚΟΣ’’ Δήμου Λαυρεωτικής

και έπειτα από διαλογική συζήτηση

**αποφασίζει ομόφωνα**

εγκρίνει την έκθεση εξόδων – εσόδων Γ’ τριμήνου οικονομικού έτους 2021 του ΝΠΔΔ ‘’ΘΟΡΙΚΟΣ’’ Δήμου Λαυρεωτικής, ως κατωτέρω:



****



**ΘΕΜΑ: Λήψη απόφασης περί έγκρισης του από 24.12.2021 πρακτικού της Επιτροπής Διαπραγμάτευσης σχετικά με την ανάθεση του έργου ‘’ΑΓΡΟΤΙΚΗ ΟΔΟΠΟΙΙΑ ΔΗΜΟΥ ΛΑΥΡΕΩΤΙΚΗΣ ΑΤ05’’**

**Αρ. Απόφ.: 344/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«έγκρισης του του από 24.12.2021 πρακτικού της Επιτροπής Διαπραγμάτευσης σχετικά με την ανάθεση του έργου ‘’ΑΓΡΟΤΙΚΗ ΟΔΟΠΟΙΙΑ ΔΗΜΟΥ ΛΑΥΡΕΩΤΙΚΗΣ ΑΤ05’’»*έθεσε υπόψη των μελών της Οικονομικής Επιτροπής τα ακόλουθα:

1. Την υπ’ αρ. 213/2020 μελέτη της Τεχνικής Υπηρεσίας για το έργο «ΑΓΡΟΤΙΚΗ ΟΔΟΠΟΙΙΑ ΔΗΜΟΥ ΛΑΥΡΕΩΤΙΚΗΣ ΑΤ05», εκτιμώμενης αξίας 7.280.614,75 ευρώ (πλέον Φ.Π.Α. 24%)
2. Την υπ’ αριθμ. πρωτ. 748/26.07.2021απόφαση του Αναπληρωτή Υπουργού Εσωτερικών με την οποία εγκρίθηκε η χρηματοδότηση του έργου «ΑΓΡΟΤΙΚΗ ΟΔΟΠΟΙΙΑ ΔΗΜΟΥ ΛΑΥΡΕΩΤΙΚΗΣ ΑΤ05» από το Πρόγραμμα ΑΝΤΩΝΗΣ ΤΡΙΤΣΗΣ
3. Το υπ’ αριθμ. πρωτ. 594581/14-07-2021 έγγραφο του Τμήματος Περιβάλλοντος και Κλιματικής Αλλαγής, της Γενικής Διεύθυνσης Βιώσιμης Ανάπτυξης και Κλιματικής Αλλαγής της Π. ΑΤΤΙΚΗΣ περί υπαγωγής του έργου σε πρότυπες περιβαλλοντικές Δεσμεύσεις
4. Τη βεβαίωση 23290/30-12-2020 του Δασαρχείου Λαυρίου για τον χαρακτηρισμό των δρόμων της μελέτης ως αγροτικών και μη δασικών
5. Τη βεβαίωση 23239/2020 της Εφορείας Αρχαιοτήτων για την σύμφωνη γνώμη εκτέλεσης του έργου
6. Τις υπ’ αριθμ. 6581/06-09-2021, 6685/11-09-2020 και 7702/19-08-2021 αποφάσεις της Διεύθυνσης Σχεδιασμού και Αντιμετώπισης Έκτακτων Αναγκών της Γενικής Γραμματείας Πολιτικής Προστασίας του Υπουργείου Προστασίας του Πολίτη περί κήρυξης (και παράτασης της κήρυξης) σε κατάσταση Έκτακτης Ανάγκης Πολιτικής Προστασίας της Δημοτικής Κοινότητας Κερατέας και της Τοπικής Κοινότητας Αγ. Κωνσταντίνου του Δήμου Λαυρεωτικής για την αντιμετώπιση των έκτακτων αναγκών και τη διαχείριση των συνεπειών που προέκυψαν από την εκδήλωση πυρκαγιών που εκδηλώθηκαν στις 09/09/2020 και στις 16/08/2021 στις παραπάνω περιοχές αντίστοιχα, και που εξακολουθούν να ισχύουν μέχρι την 09/03/2022 και 16/02/2022 αντίστοιχα, καθώς το έργο διαχείρισης των συνεπειών δεν έχει ολοκληρωθεί
7. Την υπ’ αριθμ.183/2021 απόφαση Οικονομικής Επιτροπής με την οποία έγινε η αποδοχή της χρηματοδότησης ποσού 9.499.162,29 ευρώ που αφορά την έγκριση ένταξης του έργου με τίτλο ‘’ΑΓΡΟΤΙΚΗ ΟΔΟΠΟΙΑ ΑΤ05’’
8. Την υπ’ αριθμ.93/2021 απόφαση Δημοτικού Συμβουλίου Λαυρεωτικής με την οποία εγκρίθηκε η 5η αναμόρφωση του δημοτικού προϋπολογισμού και προστέθηκε ο ΚΑ δαπανών 64-7323.004
9. Την υπ’ αριθμ. Α-1452/2021 απόφαση ανάληψης υποχρέωσης και την αριθμ. πρωτ: 20623/13.12.2021 πράξη – βεβαίωση της Διεύθυνσης Οικονομικών Υπηρεσιών (ΑΔΑ: ΨΨ96ΩΛ1-ΡΘΔ)
10. Την αριθμ. πρωτ: 20564/10.12.2021 εισήγηση της Διεύθυνσης Τεχνικών Υπηρεσιών
11. Την υπ’ αριθμ.324/2021 απόφαση Οικονομικής Επιτροπής Δήμου Λαυρεωτικής, με την οποία: (α) έγινε η έγκριση της υπ’ αριθμ.213/2020 μελέτης της Διεύθυνσης Τεχνικών Υπηρεσιών, (β) αποφασίσθηκε η προσφυγή στη διαδικασία της διαπραγμάτευσης χωρίς προηγούμενη δημοσίευση λόγω κατεπείγοντος (άρθρο 32 παρ. 2γ του Ν. 4412/2016 – άρθρο 32Α του Ν.4412/2016), για την επιλογή αναδόχου του έργου «ΑΓΡΟΤΙΚΗ ΟΔΟΠΟΙΙΑ ΔΗΜΟΥ ΛΑΥΡΕΩΤΙΚΗΣ ΑΤ05», (γ) συγκροτήθηκε η Επιτροπή Διαπραγμάτευσης, (δ) αποφασίσθηκε η αποστολή πρόσκλησης στους Οικονομικούς Φορείς: ΥΡΙΑ ΤΕΧΝΙΚΗ Α.Ε. (ΘΕΤΙΔΟΣ 6, ΑΘΗΝΑ, Τ.Κ. 11528), MT ATE (Λ. ΑΛΕΞΑΝΔΡΑΣ 15-17, ΑΘΗΝΑ, Τ.Κ. 11473), ΤΕΧΝΙΚΗ ΕΡΓΩΝ ΑΕ (ΚΥΨΕΛΗΣ 56, ΑΘΗΝΑ, Τ.Κ. 11362), ΑΝΤΑΙΟΣ ΤΕΧΝΙΚΩΝ ΚΑΤΑΣΚΕΥΩΝ ΑΕ (ΧΙΛΙΑΡΧΟΥ ΟΡΕΙΝΟΥ 4, ΑΙΓΙΟ, Τ.Κ. 25100), ΚΑΣΤΑΤ ΚΑΤΑΣΚΕΥΑΣΤΙΚΗ ΑΤΕ (ΔΑΡΕΙΩΤΟΥ 14, ΤΡΙΠΟΛΗ, Τ.Κ. 22100) και (ε) καθορίστηκαν οι όροι της πρόσκλησης
12. Την αριθμ. πρωτ: 20981/16.12.2021 πρόσκληση για συμμετοχή σε διαπραγμάτευση χωρίς προηγούμενη δημοσίευση (ΑΔΑΜ: 21PROC009762180)
13. Το με ημερομηνία 24.12.2021 πρακτικό της Επιτροπής Διαπραγμάτευσης, το οποίο απεστάλη προς έγκριση στην Οικονομική Επιτροπή με το αριθμ. πρωτ: 21842/24.12.2021 διαβιβαστικό έγγραφο, σύμφωνα με το οποίο προτείνεται η ανάθεση του έργου στον οικονομικό Φορέα ‘’ΥΡΙΑ ΤΕΧΝΙΚΗ ΑΕ’’ με έδρα Θέτιδος 6, Αθήνα, ΤΚ 11528, e-mail: office@yriatech.gr, τηλ.: 210 7247424, με ΑΦΜ: 099364656 Δ.Ο.Υ. ΦΑΕ ΑΘΗΝΩΝ, νομίμως εκπροσωπούμενο από τον κο Αθανάσιο Πυρπυρή έναντι του ποσού 6.605.867,29 € (χωρίς ΦΠΑ και Απολογιστικά), γιατί η προσφορά του είναι πλήρης, σύμφωνη με τους όρους της πρόσκλησης και τις προδιαγραφές που τέθηκαν από την αριθμ. 213/2020 μελέτη της Τεχνικής Υπηρεσίας του Δήμου Λαυρεωτικής.

 Κατόπιν των ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού έλαβε υπόψη:

* τις διατάξεις του άρθρου [72 του Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/), όπως αντικαταστάθηκε με την [παρ.1 του άρθρου 40 του Ν.4735/2020](https://dimosnet.gr/blog/laws/%CE%AC%CF%81%CE%B8%CF%81%CE%BF-40-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE%CF%82-%CE%B5%CF%80%CE%B9%CF%84/) και συμπληρώθηκε με το Ν.4795/2021
* τις διατάξεις του άρθρου 32, παρ.2, περ. γ και του άρθρου 32Α του Ν.4412/2016
* την υπ’ αριθμ. 324/2021 απόφαση Οικονομικής Επιτροπής Δήμου Λαυρεωτικής
* το με ημερομηνία 24.12.2021 πρακτικό της Επιτροπής Διαπραγμάτευσης

και έπειτα από διαλογική συζήτηση

**αποφασίζει ομόφωνα**

**Α.** Εγκρίνει το με ημερομηνία 24.12.2021 πρακτικό της Επιτροπής Διαπραγμάτευσης.

**Β.** Αναθέτει το έργο «ΑΓΡΟΤΙΚΗ ΟΔΟΠΟΙΙΑ ΔΗΜΟΥ ΛΑΥΡΕΩΤΙΚΗΣ ΑΤ05», στον οικονομικό Φορέα ‘’ΥΡΙΑ ΤΕΧΝΙΚΗ ΑΕ’’ με έδρα Θέτιδος 6, Αθήνα, ΤΚ 11528, e-mail: office@yriatech.gr, τηλ.: 210 7247424, με ΑΦΜ: 099364656 Δ.Ο.Υ. ΦΑΕ ΑΘΗΝΩΝ, νομίμως εκπροσωπούμενο από τον κο Αθανάσιο Πυρπυρή, έναντι του ποσού των 6.605.867,29 € (χωρίς ΦΠΑ και Απολογιστικά), γιατί η προσφορά του είναι πλήρης, σύμφωνη με τους όρους της πρόσκλησης και τις προδιαγραφές που τέθηκαν από την αριθμ. 213/2020 μελέτη της Τεχνικής Υπηρεσίας του Δήμου Λαυρεωτικής.

**Γ.** Τον Ανάδοχο δεσμεύουν όλοι οι όροι που ορίστηκαν με την υπ’ αριθμ.213/2020 μελέτη της Διεύθυνσης Τεχνικών Υπηρεσιών και εγκρίθηκαν με την υπ’ αριθμ.324/2021 απόφαση Οικονομικής Επιτροπής Δήμου Λαυρεωτικής.

**ΘΕΜΑ: Λήψη απόφασης περί καθορισμού συμβιβαστικής τιμής μονάδος αποζημίωσης προσκυρούμενου τμήματος 6,96 τ.μ. δημοτικού κοινόχρηστου χώρου που βρίσκεται στο ΟΤ 128 της Δ.Ε. Λαυρεωτικής Δήμου Λαυρεωτικής**

**Αρ. Απόφ.: 345/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«καθορισμού συμβιβαστικής τιμής μονάδος αποζημίωσης προσκυρούμενου τμήματος 6,96 τ.μ. δημοτικού κοινόχρηστου χώρου που βρίσκεται στο ΟΤ 128 της Δ.Ε. Λαυρεωτικής Δήμου Λαυρεωτικής»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως, προκειμένου η σχετικά απόφαση να διαβιβασθεί στην Επιτροπή Ποιότητας Ζωής για την έγκριση της προσκύρωσης του τμήματος και να συνταχθεί η σχετικά συμβολαιογραφική πράξη.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος γνώρισε στα μέλη της Οικονομικής Επιτροπής ότι η Διεύθυνση Τεχνικών Υπηρεσιών με το αριθμ. πρωτ: 21851/24.12.2021 έγγραφό της εισηγείται τα εξής:

*«Ο τοπογράφος μηχανικός Παπαδάκης Χρυσοβαλάντης με την υπ΄ αριθμ. πρωτ. 10621/02.07.2021 αίτησή του με επισυναπτόμενο τοπογραφικό διάγραμμα ενός οικοπέδου, το οποίο βρίσκεται στο ΟΤ 128 της Δημοτικής Ενότητας Λαυρεωτικής, αιτείται την προσκύρωση τμήματος γης με στοιχεία 1-1’-4-ε-1 έκτασης 6,96m2, σύμφωνα με το από Νοεμβρίου 2019 τοπογραφικό διάγραμμα του Διπλωματούχου Πολιτικού Μηχανικού Ε.Μ.Π. Πουρνάρα Πέτρου, στο προαναφερθέν οικόπεδό του, βάσει των κείμενων νομοθετικών διατάξεων.*

*Η εν λόγω δημοτική έκταση κοινόχρηστου χώρου εμβαδού 6,96m2 αποτελεί τμήμα καταργημένων κοινόχρηστων χώρων (πεζοδρομίου) σύμφωνα και με το 1/2005 Διάγραμμα Εφαρμογής του Πολεοδομικού Γραφείου Μαρκοπούλου και πρόκειται να προσκυρωθεί στην ενοποιημένη ιδιοκτησία, σύμφωνα με το υπ’ αριθμ. 26.215/04.12.2018 συμβόλαιο ανταλλαγής ιδανικών μεριδίων οικοπέδων με σκοπό ενοποίησής τους, με ΚΑΕΚ 050790742008 και 050790742011 που βρίσκεται στο ΟΤ 128 της Δημοτικής Ενότητας Λαυρεωτικής και ως εκ τούτου το αναλογούν τίμημα των ιδιοκτητών θα καταβληθεί υπέρ του Δήμου Λαυρεωτικής.*

*Η τιμή μονάδος για την αποζημίωση του Δήμου Λαυρεωτικής ανά τετραγωνικό μέτρο θα καθοριστεί έπειτα από την απόφαση της Οικονομικής Επιτροπής είτε δικαστικά είτε εξωδικαστικά.»*

Στη συνέχεια, ο κος Πρόεδρος ενημέρωσε τα μέλη της Οικονομικής Επιτροπής ότι οι αιτούντες με το συνημμένο αριθμ.25.875/27.06.2018 συμβόλαιο αγοροπωλησίας οικοπέδων, αντικειμενικής αξίας 110.704,37 ευρώ και συνολικού εμβαδού (219,00 + 201,50) 420,50 τ.μ., ζητούν τον καθορισμό της τιμής μονάδας αποζημίωσης με συγκριτικό στοιχείο την τιμή ζώνης που αναφέρεται σε αυτό. Έτσι, σύμφωνα με το ανωτέρω αναφερόμενο συμβόλαιο η τιμή μονάδος αποζημίωσης ανέρχεται σε (110.704,37 ευρώ : 420,50 τ.μ.) = 263,26 ευρώ.

 Στις διατάξεις της παρ.1 του άρθρου 72 του Ν.3852/2010, όπως αντικαταστάθηκε με την παρ.1 του άρθρου 40 του Ν.4735/2020, αναφέρεται ότι η Οικονομική Επιτροπή αποφασίζει *«…για την υποβολή προσφυγών στις διοικητικές αρχές και αποφασίζει για την άσκηση ή μη όλων των ένδικων βοηθημάτων και των ένδικων μέσων, καθώς και για την παραίτηση από αυτά. Επίσης, αποφασίζει τον συμβιβασμό ή την κατάργηση δίκης που έχει αντικείμενο ποσό έως εξήντα χιλιάδες (60.000) ευρώ, πλέον ΦΠΑ…. Η απόφαση της Οικονομικής Επιτροπής για τις περιπτώσεις των προηγούμενων εδαφίων, λαμβάνεται* ***ύστερα από γνωμοδότηση δικηγόρου,*** *η έλλειψη της οποίας συνεπάγεται ακυρότητα της σχετικής απόφασης…»*

Με βάση τα ανωτέρω, ο δικηγόρος Αθηνών Γεώργιος Ν. Κατσαμπέρης με το από 27.12.2021 έγγραφό του γνωμοδότησε ότι *«μπορεί να προχωρήσει ο συμβιβαστικός καθορισμός της τιμής μονάδας αποζημίωσης στην Οικονομική Επιτροπή, πλην όμως εγώ δεν έχω τις ειδικές γνώσεις για να αποφανθώ περί του αν η εν λόγω τιμή του αντικειμενικού προσδιορισμού που προτείνεται από πλευράς των αιτούντων είναι συμφέρουσα ή όχι καθόσον αυτό είναι ουσιαστικό θέμα και το αποφασίζει η Οικονομική Επιτροπή, που αποφασίζει για συμβιβασμό και κατάργηση δίκης, σύμφωνα με το άρθρο 72 του Ν.3852/2010».*

 Κατόπιν των ανωτέρω, καλείται η Οικονομική Επιτροπή να αποφασίσει σχετικά με τον εξώδικο ή μη συμβιβασμό για τον καθορισμό της τιμής μονάδος αποζημίωσης προσκυρούμενου τμήματος εμβαδού 6,96 τ.μ. δημοτικού κοινόχρηστου χώρου, στο ποσό των 263,26 ευρώ ανά τ.μ. και συνολικά στο ποσό των 1.832,28 ευρώ.

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* τις διατάξεις της παρ.1 του άρθρου 72 του Ν.3852/2010, όπως αντικαταστάθηκε με την παρ.1 του άρθρου 40 του Ν.4735/2020,
* την υπ’ αριθμ. 10621/02.07.2021 αίτηση που κατατέθηκε από τον κο Παπαδάκη Χρυσοβαλάντη για λογαριασμό των ιδιοκτητών Μαρίας Γεωργίου και Φρατζέσκας Γεωργίου,
* το Διάγραμμα Εφαρμογής 1/2005,
* το από Νοεμβρίου 2019 τοπογραφικό διάγραμμα του Διπλωματούχου Πολιτικού Μηχανικού Ε.Μ.Π. Πουρνάρα Πέτρου,
* το υπ’ αριθμ. 25.875/27.06.2018 συμβόλαιο αγοραπωλησίας οικοπέδου,
* το υπ’ αριθμ. 26.215/04.12.2018 συμβόλαιο ανταλλαγής ιδανικών μεριδίων οικοπέδων με σκοπό ενοποίησής τους,
* την από 24.12.2021 γνωμοδότηση του Δικηγόρου Γεωργίου Ν. Κατσαμπέρη

και έπειτα από διαλογική συζήτηση

**αποφασίζει ομόφωνα**

**Α.** Εγκρίνει τον εξώδικο συμβιβασμό για τον καθορισμό οριστικής τιμής μονάδος αποζημίωσης προσκυρωτέου τμήματος 6,96 τ.μ. δημοτικού κοινόχρηστου χώρου, που αποτελεί τμήμα καταργημένων κοινόχρηστων χώρων (πεζοδρομίου), εμφαινόμενου στο 1/2005 διάγραμμα εφαρμογής του Πολεοδομικού Γραφείου Μαρκοπούλου και στο από Νοεμβρίου 2019 τοπογραφικό διάγραμμα του Διπλωματούχου Πολιτικού Μηχανικού Πουρνάρα Πέτρου, το οποίο πρόκειται να προσκυρωθεί στην ενοποιημένη ιδιοκτησία, σύμφωνα με το υπ' αριθμ. 26.215/04.12.2018 συμβόλαιο ανταλλαγής ιδανικών μεριδίων οικοπέδων με σκοπό ενοποίησής τους, με ΚΑΕΚ 050790742008 και 050790742011, στο ΟΤ 128 της Δημοτικής Ενότητας Λαυρεωτικής.

**Β.** Καθορίζει την οριστική τιμή μονάδος αποζημίωσης στο ποσό των 263,26 ευρώ ανά τ.μ. και συνολικά στο ποσό των 1.832,28 ευρώ, το οποίο θα καταβληθεί στο Δήμο Λαυρεωτικής εφάπαξ.

Η απόφαση αυτή θα διαβιβασθεί στην Επιτροπή Ποιότητας Ζωής του Δήμου Λαυρεωτικής.

**ΘΕΜΑ: Λήψη απόφασης περί ανάθεσης του έργου για την επέκταση του δικτύου δημοτικού φωτισμού στην περιοχή του Σουνίου Δήμου Λαυρεωτικής**

**Αρ. Απόφ.: 346/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«ανάθεσης του έργου για την επέκταση του δικτύου δημοτικού φωτισμού στην περιοχή του Σουνίου Δήμου Λαυρεωτικής»*έθεσε υπόψη των μελών της Οικονομικής Επιτροπής ότι το θέμα συζητείται εκτάκτως προκειμένου να προχωρήσει άμεσα το έργο, καθώς αφορά την περιοχή πλησίον της Κατασκήνωσης των Ευαγγελιστών και είναι αναγκαίο για την ασφάλεια των κατοίκων.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

Ακολούθως, ο κος Πρόεδρος γνώρισε στα μέλη της Οικονομικής Επιτροπής τα ακόλουθα:

 Σύμφωνα με την απόφαση (ΣΥΜ 1/2021) της ΕΑΑΔΗΣΥ, κατά την έννοια των διατάξεων του άρθρου 2 παρ. 1 περ. (9) ν.4412/2016 δημόσιες συμβάσεις υπηρεσιών οι οποίες ανατίθενται από τις αναθέτουσες αρχές του προς την Δ.Ε.Δ.Δ.Η.Ε. Α.Ε. βάσει του ανωτέρω αποκλειστικού δικαιώματος της τελευταίας επί της διαχείρισης του Εθνικού Δικτύου Διανομής Ηλεκτρικής Ενέργειας, εξαιρούνται της εφαρμογής των διατάξεων των άρθρων 3 έως 221 του Βιβλίου Ι του ν. 4412/2016. Για τη συνδρομή, ωστόσο, της εν λόγω εξαίρεσης θα πρέπει, κατά τα ρητώς αναφερόμενα, να πληρούται η προϋπόθεση οι διατάξεις/ πράξεις δυνάμει των οποίων παρέχεται το συγκεκριμένο αποκλειστικό δικαίωμα προς την ως άνω εταιρεία να είναι συμβατές προς τη ΣΛΕΕ, (Πρβλ. ιδίως άρθρα 49 και 56 ΣΛΕΕ), καθώς και προς τους κανόνες και τις γενικές αρχές του ενωσιακού δικαίου δημοσίων συμβάσεων ιδίως των αρχών της διαφάνειας, της αποφυγής των διακρίσεων, της αναλογικότητας, της αμοιβαίας αναγνώρισης και της προστασίας των δικαιωμάτων των ιδιωτών ιδιωτών. Η τήρηση των ως άνω υποχρεώσεων εναπόκειται αποκλειστικά στην αναθέτουσα αρχή, η οποία επικαλείται την εφαρμογή της εξαίρεσης του άρθρου 11, ως προς την ανάθεση συγκεκριμένων δημοσίων συμβάσεων υπηρεσιών στη Δ.Ε.Δ.Δ.Η.Ε. Α.Ε.

 Κρίνεται σκόπιμο να επισημανθεί ότι οι μεταφορές μετατοπίσεις και υπογειοποιήσεις δικτύων διανομής ηλεκτρικής ενέργειας, οι οποίες ανατίθενται από τις αναθέτουσες αρχές του προς την Δ.Ε.Δ.Δ.Η.Ε. Α.Ε. βάσει του ανωτέρω αποκλειστικού δικαιώματος της τελευταίας στον τομέα της διανομής ηλεκτρικής ενέργειας αποτελούν δημόσιες συμβάσεις έργων κατά την έννοια των σχετικών διατάξεων του άρθρου 2 παρ. 1 περ. (6) και (7) του ν. 4412/2016, και όχι υπηρεσιών. Με βάση δε τις ως άνω παραδοχές, είναι προφανές ότι οι ανωτέρω δημόσιες συμβάσεις έργων των αναθετουσών αρχών του προς τη Δ.Ε.Δ.Δ.Η.Ε. Α.Ε. δεν δύνανται να εξαιρεθούν της εφαρμογής των διατάξεων των άρθρων 3 έως 221 του Βιβλίου Ι ν. 4412/2016 δυνάμει των προαναφερομένων διατάξεων του άρθρου 11 του ιδίου ως άνω νόμου νόμου, το οποίο αφορά αποκλειστικά σε ανάθεση δημοσίων συμβάσεων υπηρεσιών και όχι έργων.

 Σύμφωνα με την εγκύκλιο του Υπουργείου [Υποδομών Μεταφ. & Δικτ. (εγκ.18/ΔΝΣα'/οικ.68559 /Φ.ΕΓΚΥΚΛ./19.10.2016](https://dimosnet.gr/blog/laws/%CF%85%CF%80-%CF%85%CF%80%CE%BF%CE%B4%CE%BF%CE%BC%CF%8E%CE%BD-%CE%BC%CE%B5%CF%84%CE%B1%CF%86-%CE%B4%CE%B9%CE%BA%CF%84-%CE%B5%CE%B3%CE%BA-18%CE%B4%CE%BD%CF%83%CE%B1%CE%BF%CE%B9%CE%BA-68559/)), το [άρθρο 15 του Π.Δ. 171/1987](https://dimosnet.gr/blog/laws/%CE%B1%CF%81%CE%B8%CF%81%CE%BF-15-%CE%BC%CE%B9%CE%BA%CF%81%CE%AC-%CE%AD%CF%81%CE%B3%CE%B1-%CE%B5%CF%81%CE%B3%CE%B1%CF%83%CE%AF%CE%B5%CF%82-%CF%83%CF%85%CE%BD%CF%84%CE%AE%CF%81%CE%B7%CF%83%CE%B7/) δεν έχει καταργηθεί ρητά (περ.67 [άρθρου 377](https://dimosnet.gr/blog/laws/%CE%AC%CF%81%CE%B8%CF%81%CE%BF-377-%CE%BA%CE%B1%CF%84%CE%B1%CF%81%CE%B3%CE%BF%CF%8D%CE%BC%CE%B5%CE%BD%CE%B5%CF%82-%CE%B4%CE%B9%CE%B1%CF%84%CE%AC%CE%BE%CE%B5%CE%B9%CF%82/)) από τον Ν.4412/2016 επομένως εξακολουθεί να ισχύει για τους OTA Α' βαθμού.

 Επομένως οι OTA Α' βαθμού, για δαπάνες μέχρι του ποσού των 5.869,41 €, μπορούν να ακολουθούν τη διαδικασία απευθείας ανάθεσης μικρών έργων κατά εφαρμογή του άρθρου 15 του ΠΔ 171/1987 (όπως τροποποιήθηκε με το άρθρο 1 του ΠΔ 229/1999 ΦΕΚ τ.Α 94), σύμφωνα με τις προβλέψεις της ισχύουσας νομοθεσίας.

 Αρμόδιο όργανο για την ανάθεση του έργου μέχρι του ποσού των 5.869,41 € (μη συμπεριλαμβανομένου ΦΠΑ), είναι η Οικονομική Επιτροπή. Η ανάθεση γίνεται χωρίς να απαιτείται η προηγούμενη εκπόνηση εξειδικευμένης μελέτης και παραλαμβάνονται από δύο δημοτικούς συμβούλους, οι οποίοι και συντάσσουν βεβαίωση για την καλή εκτέλεση του έργου, η δε βεβαίωση αυτή συνιστά απαραίτητο για την πληρωμή του αναδόχου δικαιολογητικό.

 Με βάση τα ανωτέρω, ο Δήμος Λαυρεωτικής με το υπˊ αριθμ. πρωτ. 7911/17-5-21 αίτημά του, αιτήθηκε στην Δ.Ε.Δ.Δ.Η.Ε. Α.Ε., την εκπόνηση μελέτης για την επέκταση του δικτύου της Δημοτικού Φωτισμού, στο τμήμα της περιοχής που αναφέρεται πιο πάνω, για θέματα ασφάλειας των κατοίκων.

 Κατόπιν τούτου, η Δ.Ε.Δ.Δ.Η.Ε. Α.Ε. εκπόνησε την σχετική τεχνοοικονομική μελέτη με ΚΩΔΙΚΟ ΠΕΛΑΤΗ 7164181600182020, από την οποία προέκυψε εκτιμώμενο κόστος υλοποίησης του πιο πάνω έργου, ύψους 4.176,32 € συμπεριλαμβανομένου ΦΠΑ 24%.

 Για την εκτέλεση του ανωτέρω έργου, η Διεύθυνση Τεχνικών Υπηρεσιών συνέταξε το αριθμ. πρωτ: 21658/23.12.2021 πρωτογενές αίτημα και τη σχετική υπ’ αριθμ.219/2021 μελέτη με θέμα «ανάθεση έργου για την επέκταση του δικτύου δημοτικού φωτισμού στην περιοχή του Σουνίου Δήμου Λαυρεωτικής», ποσού 3.368,00 ευρώ, πλέον Φ.Π.Α. 24%, ήτοι 4.176,32 ευρώ.

 Η δαπάνη για την εκτέλεση του συγκεκριμένου έργου θα βαρύνει τον προϋπολογισμό εξόδων του Δήμου Λαυρεωτικής οικονομικού έτους 2021, στον ΚΑ 20-7321.003 (ΑΑΥ: Α-1591/2021). Η οριστική δαπάνη θα καθοριστεί μετά την αποπεράτωση των εργασιών, βάσει του απολογισμού που θα συνταχθεί από τη Δ.Ε.Δ.Δ.Η.Ε. Α.Ε.. Η διάρκεια της σύμβασης ορίζεται έως ένα (1) έτος από την ανάρτηση της σύμβασης στο ΚΗΜΔΗΣ.

 Κατόπιν των ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού έλαβε υπόψη:

* τις διατάξεις του άρθρου [72 του Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/), όπως αντικαταστάθηκε με την [παρ.1 του άρθρου 40 του Ν.4735/2020](https://dimosnet.gr/blog/laws/%CE%AC%CF%81%CE%B8%CF%81%CE%BF-40-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE%CF%82-%CE%B5%CF%80%CE%B9%CF%84/) και συμπληρώθηκε με το Ν.4795/2021
* τις διατάξεις του Ν.4412/2016 (ΦΕΚ 147/Α/08.08.2016) «Δημόσιες συμβάσεις έργων, προμηθειών και υπηρεσιών (προσαρμογή στις οδηγίες 2014/24/EE & 2014/25/EE)», όπως έχει τροποποιηθεί και ισχύει
* τις διατάξεις του άρθρου 15 του Π.Δ. 171/1987 (ΦΕΚ 84/02.06.1987 τεύχος Α) ‘’Όργανα που αποφασίζουν ή γνωμοδοτούν και ειδικές ρυθμίσεις σε θέματα, έργων που εκτελούνται από τους Οργανισμούς Τοπικής Αυτοδιοίκησης (ΟΤΑ) και άλλες σχετικές διατάξεις’’, όπως τροποποιήθηκε με το ΠΔ 229/1999
* την εγκύκλιο του Υπουργείου [Υποδομών Μεταφ. & Δικτ. (εγκ.18/ΔΝΣα'/οικ.68559 /Φ.ΕΓΚΥΚΛ./19.10.2016](https://dimosnet.gr/blog/laws/%CF%85%CF%80-%CF%85%CF%80%CE%BF%CE%B4%CE%BF%CE%BC%CF%8E%CE%BD-%CE%BC%CE%B5%CF%84%CE%B1%CF%86-%CE%B4%CE%B9%CE%BA%CF%84-%CE%B5%CE%B3%CE%BA-18%CE%B4%CE%BD%CF%83%CE%B1%CE%BF%CE%B9%CE%BA-68559/))
* το αριθμ. πρωτ: 21658/23.12.2021 πρωτογενές αίτημα της Διεύθυνσης Τεχνικών Υπηρεσιών και τη σχετική υπ’ αριθμ.219/2021 μελέτη
* την αριθμ. Α-1591/2021 απόφαση ανάληψης υποχρέωσης που εκδόθηκε στον ΚΑ δαπανών 20-7321.003 του δημοτικού προϋπολογισμού οικονομικού έτους 2021

και έπειτα από διαλογική συζήτηση

**αποφασίζει ομόφωνα**

Α. Την έγκριση της υπ’ αριθμ.219/2021 μελέτης της Διεύθυνσης Τεχνικών Υπηρεσιών του Δήμου Λαυρεωτικής με θέμα «ανάθεση έργου για την επέκταση του δικτύου δημοτικού φωτισμού στην περιοχή του Σουνίου Δήμου Λαυρεωτικής», ποσού 3.368,00 ευρώ, πλέον Φ.Π.Α. 24%, ήτοι 4.176,32 ευρώ.

**Β.** Αναθέτει την εκτέλεση του έργου «επέκταση του δικτύου δημοτικού φωτισμού στην περιοχή του Σουνίου Δήμου Λαυρεωτικής», έναντι του ποσού των 4.176,32 ευρώ, στην εταιρεία με την επωνυμία ΔΙΑΧΕΙΡΙΣΤΗΣ ΕΛΛΗΝΙΚΟΥ ΔΙΚΤΥΟΥ ΔΙΑΝΟΜΗΣ ΗΛΕΚΤΡΙΚΗΣ ΕΝΕΡΓΕΙΑΣ Α.Ε. , ‘’ΔΕΔΔΗΕ Α.Ε.΄΄, Περραιβού 20 & Καλλιρόης 5, Αθήνα.

**Γ.** Εξουσιοδοτεί τον κο Δήμαρχο Λαυρεωτικής, Δημήτριο Λουκά του Ευαγγέλου να υπογράψει τη σύμβαση εκτέλεσης της εργασίας.

**Δ.** Ορίζει τον υπάλληλο της Τεχνικής Υπηρεσίας του Δήμου, κο Ευάγγελο Λιούμη, Πολιτικό Μηχανικό Τ.Ε., υπεύθυνο για την παρακολούθηση, τη διοίκηση και τον έλεγχο της εκτέλεσης της εργασίας, σύμφωνα με τα οριζόμενα στην παρ.2 του άρθρου 15 του ΠΔ 229/1999.

**Ε.** Ορίζει δύο (2) δημοτικούς συμβούλους υπεύθυνους για τη βεβαίωση της καλής εκτέλεσης του έργου, με τους αναπληρωτές τους, ως κατωτέρω:

1. Ιωάννης Αδάμης, με αναπληρωτή τον Αθανάσιο Μακροδημήτρη

2. Δήμητρα Πάλλη, με αναπληρωτή τον Γεώργιο Αδάμη

**ΘΕΜΑ: Λήψη απόφασης περί απόδοσης λογαριασμού για το χρηματικό ένταλμα προπληρωμής 424Α/2021 που εκδόθηκε με την υπ’ αριθμ.297/2021 απόφαση Οικονομικής Επιτροπής**

**Αρ. Απόφ.: 347/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«απόδοσης λογαριασμού για το χρηματικό ένταλμα προπληρωμής 424A/2021 που εκδόθηκε με την υπ’ αριθμ.297/2021 απόφαση Οικονομικής Επιτροπής»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως λόγω λήξης του οικονομικού έτους.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος γνώρισε στα μέλη της Οικονομικής Επιτροπής την αριθμ. πρωτ: ΔΥ/24.12.2021 εισήγηση της Διεύθυνσης Οικονομικών Υπηρεσιών, στην οποία αναφέρονται τα ακόλουθα:

*«Με την υπ’ αριθμ.297/2021 απόφαση της Οικονομικής Επιτροπής Δήμου Λαυρεωτικής εγκρίθηκε η έκδοση χρηματικού εντάλματος προπληρωμής συνολικού ποσού 2.486,00 ευρώ, για την κάλυψη της δαπάνης που αφορά τον έλεγχο ΚΤΕΟ οχημάτων του Δήμου Λαυρεωτικής.*

*Με την ίδια ως άνω απόφαση ορίστηκε υπόλογος για την έκδοση του χρηματικού εντάλματος ο υπάλληλος του Δήμου, Κωνσταντίνος Καραμπάτσος, ΔΕ Τεχνικών Ηλεκτρ/κων.*

*Σας υποβάλλουμε τα απαραίτητα δικαιολογητικά, τα οποία λειτουργούν ως αποδεικτικά για την κίνηση της πληρωμής και τα οποία επισυνάπτονται και αποτελούν αναπόσπαστο μέρος της παρούσας απόφασης.*

*Ο υπόλογος δαπάνησε όλο το ποσό των 2.486,00 ευρώ.*

*Κατόπιν των ανωτέρω παρακαλούμε όπως προβείτε στην απαλλαγή του υπαλλήλου από υπολόγου της διαχείρισης του εν λόγω ποσού, εφόσον εγκριθεί η απόδοση του λογαριασμού.»*

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* τις διατάξεις της παρ.1 του άρθρου 72 του Ν.3852/2010, όπως αντικαταστάθηκε με την παρ.1 του άρθρου 40 του Ν.4735/2020,
* τις διατάξεις του άρθρου 172 του Ν.3463/2006 και των άρθρων 32, 33, 34 & 37 του από 17.05.59 Β.Δ/τος
* την υπ’ αριθμ.297/2021 απόφαση Οικονομικής Επιτροπής
* την υπ’ αριθμ. πρωτ: ΔΥ/24.12.2021 εισήγηση της Διεύθυνσης Οικονομικών Υπηρεσιών

**αποφασίζει ομόφωνα**

**Α.** Εγκρίνει την απόδοση λογαριασμού για το χρηματικό ένταλμα προπληρωμής 424Α/2021, το οποίο εκδόθηκε με την υπ’ αριθμ.297/2021 απόφαση Οικονομικής Επιτροπής, έτσι όπως υποβλήθηκε από τη Διεύθυνση Οικονομικών Υπηρεσιών μαζί με τα σχετικά δικαιολογητικά, τα οποία επισυνάπτονται και αποτελούν αναπόσπαστο μέρος της παρούσας απόφασης.

**Β.** Απαλλάσσει τον υπάλληλο του Δήμου Λαυρεωτικής, Κωνσταντίνο Καραμπάτσο, από υπόλογο του ποσού που του είχε διατεθεί για τον έλεγχο ΚΤΕΟ των οχημάτων του Δήμου.

**ΘΕΜΑ: Λήψη απόφασης περί παράτασης της προσφοράς που κατατέθηκε από τον Οικονομικού Φορέα Δ. κ’ Π. ΛΙΟΥΜΗΣ Ο.Ε. στο διαγωνισμό που προκηρύχθηκε με την αριθμ.372/2021 απόφαση Δημάρχου Λαυρεωτικής για την επιλογή αναδόχου της προμήθειας υγρών καυσίμων και λιπαντικών για τις ανάγκες της Δημοτικής Επιχείρησης Ύδρευσης Αποχέτευσης και Τηλεθέρμανσης Λαυρεωτικής και προμήθειας λιπαντικών για τις ανάγκες του Δήμου Λαυρεωτικής για χρονικό διάστημα τριών (3) ετών**

**Αρ. Απόφ.: 348/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«παράτασης της προσφοράς που κατατέθηκε από τον Οικονομικού Φορέα Δ. κ’ Π. ΛΙΟΥΜΗΣ Ο.Ε. στο διαγωνισμό που προκηρύχθηκε με την αριθμ.372/2021 απόφαση Δημάρχου Λαυρεωτικής για την επιλογή αναδόχου της προμήθειας υγρών καυσίμων και λιπαντικών για τις ανάγκες της Δημοτικής Επιχείρησης Ύδρευσης Αποχέτευσης και Τηλεθέρμανσης Λαυρεωτικής και προμήθειας λιπαντικών για τις ανάγκες του Δήμου Λαυρεωτικής για χρονικό διάστημα τριών (3) ετών»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως μετά την έκδοση της αριθμ. 510/2021 πράξης του Στ΄ Κλιμακίου και προκειμένου να υπογραφούν οι συμβάσεις με τον ανάδοχο Οικονομικό Φορέα, είναι αναγκαία η λήψη απόφασης περί παράτασης της υποβληθείσας προσφοράς του κατά το άρθρο 97 του Ν.4412/2016.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος γνώρισε στα μέλη της Οικονομικής Επιτροπής τα ακόλουθα:

1. Την υπ’ αριθμ.372/2021 απόφαση Δημάρχου Λαυρεωτικής, με την οποία προκηρύχθηκε η διενέργεια ανοικτού ηλεκτρονικού διαγωνισμού άνω των ορίων, μέσω της ηλεκτρονικής πλατφόρμας του ΕΣΗΔΗΣ, με α/α συστήματος 131968.
2. Την αριθμ.216/2021 απόφαση Οικονομικής Επιτροπής Δήμου Λαυρεωτικής, με την οποία έγινε η έγκριση των πρακτικών Νο1 και Νο2 της Επιτροπής Διενέργειας Διαγωνισμού σχετικά με την αξιολόγηση των υποφακέλων «δικαιολογητικά συμμετοχής – τεχνική προσφορά» και «οικονομική προσφορά» και η κατακύρωση προσωρινού μειοδότη.
3. Την αριθμ.289/2021 απόφαση Οικονομικής Επιτροπής Δήμου Λαυρεωτικής, με την οποία εγκρίθηκε το πρακτικό Νο3 της Επιτροπής Διενέργειας Διαγωνισμού σχετικά με τον έλεγχο των δικαιολογητικών κατακύρωσης που υποβλήθηκαν από τον προσωρινό ανάδοχο και κατακυρώθηκε ως ανάδοχοςτης προμήθειας ο Οικονομικός Φορέας ‘’Δ. κ’ Π. ΛΙΟΥΜΗΣ Ο.Ε.’’
4. Την υπ’ αριθμ.337/2021 απόφαση Οικονομικής Επιτροπής Δήμου Λαυρεωτικής, με την οποία τροποποιήθηκε η προηγούμενη υπ’ αριθμ. 289/2021 απόφαση Οικονομικής Επιτροπής Δήμου Λαυρεωτικής.
5. Την υπ’ αριθμ. 510/2021 πράξη του Στ’ Κλιμακίου του Ελεγκτικού Συνεδρίου, σύμφωνα με την οποία δεν κωλύεται η υπογραφή των υποβληθέντων σχεδίων συμβάσεων, με την επισήμανση να παραταθεί η ισχύς προσφοράς της Αναδόχου Εταιρείας, η οποία έληξε με την πάροδο 180 ημερών από τη επομένη της ημερομηνίας διενέργειας του διαγωνισμού.
6. Τις διατάξεις του άρθρου 97 του Ν.4412/2016, σύμφωνα με τις οποίες: *«…* *5. H ισχύς της προσφοράς μπορεί να παρατείνεται κατ’ ανώτατο όριο για χρονικό διάστημα ίσο με την προβλεπόμενη από τα έγγραφα της σύμβασης αρχική διάρκεια ισχύος της προσφοράς. Μετά από τη λήξη και του παραπάνω ανώτατου χρονικού ορίου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν να παρατείνουν την προσφορά τους, εφόσον τους ζητηθεί πριν από την πάροδο του ανωτέρω ανώτατου ορίου παράτασης της προσφοράς τους. Η διαδικασία ανάθεσης συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς. Αν λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται, με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία να παρατείνουν την προσφορά τους…»*
7. Το γεγονός ότι εκ παραδρομής δεν ζητήθηκε παράταση της προσφοράς της Αναδόχου Εταιρείας πριν από τη λήξη της.
8. Το γεγονός ότι η ισχύς της εγγυητικής επιστολής συμμετοχής της είναι μέχρι τις 8 Ιουνίου 2022.
9. Το γεγονός ότι η ανωτέρω προμήθεια είναι άκρως σημαντική και απολύτως απαραίτητη για την απρόσκοπτη λειτουργία των οχημάτων όλων των υπηρεσιών του Δήμου μας και της Δημοτικής Επιχείρησης.

 Κατόπιν των ανωτέρω, ο κος Πρόεδρος πρότεινε να ζητηθεί εκ των υστέρων από την Ανάδοχο Εταιρεία ‘’Δ. κ’ Π. ΛΙΟΥΜΗΣ Ο.Ε.’’ να παρατείνει εγγράφως την προσφορά της, διότι η εκτέλεση της σύμβασης εξυπηρετεί το δημόσιο συμφέρον.

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* τις διατάξεις της παρ.1 του άρθρου 72 του Ν.3852/2010, όπως αντικαταστάθηκε με την παρ.1 του άρθρου 40 του Ν.4735/2020,
* τις διατάξεις του Ν.4412/2016 και ειδικότερα του άρθρου 97 αυτού,
* την υπ’ αριθμ.372/2021 διακήρυξη ανοικτού διαγωνισμού

και έπειτα από διαλογική συζήτηση

**αποφασίζει ομόφωνα**

Να ζητηθεί η παράταση της χρονικής διάρκειας της προσφοράς που κατατέθηκε από τον Οικονομικό Φορέα ‘’Δ. κ’ Π. ΛΙΟΥΜΗΣ Ο.Ε.’’ στο διαγωνισμό που προκηρύχθηκε με την υπ’ αριθμ.372/2021 απόφαση Δημάρχου Λαυρεωτικής και αφορά την «προμήθεια υγρών καυσίμων και λιπαντικών για τις ανάγκες της Δημοτικής Επιχείρησης Ύδρευσης Αποχέτευσης και Τηλεθέρμανσης Λαυρεωτικής και την προμήθεια λιπαντικών για τις ανάγκες του Δήμου Λαυρεωτικής για χρονικό διάστημα τριών (3) ετών», για χρονικό διάστημα επιπλέον 180 ημερών για λόγους που εξυπηρετούν το δημόσιο συμφέρον, καθώς η συγκεκριμένη σύμβαση είναι απολύτως απαραίτητη για τις ανάγκες κίνησης των δημοτικών οχημάτων και μηχανημάτων.

Η παρούσα θα κοινοποιηθεί στον Ανάδοχο Οικονομικό Φορέα προκειμένου να απαντήσει εγγράφως σχετικά με την αποδοχή της παράτασης της προσφοράς του.

**ΘΕΜΑ: Λήψη απόφασης περί συμμετοχής του Δήμου Λαυρεωτικής ως Εταίρου Δικαιούχου σε συνεργασία με το ΚΑΠΕ στην υποβολή πρότασης για την υλοποίηση έργων που αφορούν στη Δράση «Βιώσιμη Αστική Κινητικότητα, Μικροκινητικότητα (last mile transportation), Ολοκληρωμένη Διαχείριση Αστικών Μετακινήσεων», του Άξονα Προτεραιότητας 14 «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ - ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗΣ ΤΩΝ ΠΟΡΩΝ (ΤΣ)», του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», ΕΣΠΑ 2014-2020**

**Αρ. Απόφ.: 349/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«συμμετοχής του Δήμου Λαυρεωτικής ως Εταίρου Δικαιούχου σε συνεργασία με το ΚΑΠΕ στην υποβολή πρότασης για την υλοποίηση έργων που αφορούν στη Δράση ‘’Βιώσιμη Αστική Κινητικότητα, Μικροκινητικότητα (last mile transportation), Ολοκληρωμένη Διαχείριση Αστικών Μετακινήσεων’’, του Άξονα Προτεραιότητας 14 ‘’ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ - ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗΣ ΤΩΝ ΠΟΡΩΝ (ΤΣ)’’, του Επιχειρησιακού Προγράμματος ‘’Υποδομές Μεταφορών, Περιβάλλον και Αειφόρος Ανάπτυξη’’, ΕΣΠΑ 2014-2020»,* έθεσε υπόψη των μελών της Οικονομικής Επιτροπής ότι το θέμα συζητείται εκτάκτως διότι καταληκτική ημερομηνία για την υποβολή προτάσεων για την Πράξη «Βιώσιμη μικροκινητικότητα μέσω συστήματος κοινόχρηστων ποδηλάτων σε Δήμους της Χώρας» μέσω του ΟΠΣ ΕΣΠΑ είναι η 20.01.2022 και ως εκ τούτου θα πρέπει η απόφαση της Οικονομικής Επιτροπής σχετικά με την αποδοχή των όρων της πρόσκλησης και την υπογραφή του συμφωνητικού με το ΚΑΠΕ, να ληφθεί το συντομότερο δυνατό.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος γνώρισε στα μέλη της Οικονομικής Επιτροπής τα ακόλουθα:

Το ΚΑΠΕ σε συνέχεια της με αρ. πρωτ. ΕΥΔ/ΕΠ ΥΜΕΠΕΡΑΑ 12143/29.11.2021 Πρόσκλησης, με κωδικό 14.6iv33.33.9.1 και α/α ΟΠΣ 4950, για την υποβολή προτάσεων στο Ε.Π «Υποδομές Μεταφορών, Περιβάλλον και Αειφόρος Ανάπτυξη» (ΕΥΔ/ΕΠ-ΥΜΕΠΕΡΑΑ), Άξονας Προτεραιότητας 14 «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ – ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗ ΤΩΝ ΠΟΡΩΝ (ΤΣ)» ο οποίος συγχρηματοδοτείται από το Ταμείο Συνοχής με τίτλο «ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ, ΜΙΡΟΚΙΝΗΤΙΚΟΤΗΤΑ, ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΑΣΤΙΚΩΝ ΜΕΤΑΚΙΝΗΣΕΩΝ» προσκαλεί του Δήμους να συμμετέχουν ως Εταίροι Δικαιούχοι στο εν λόγω πρόγραμμα.

Συγκεκριμένα, στο πλαίσιο της Πρόσκλησης θα ενταχθεί μία (1) Πράξη με Δικαιούχο το ΚΑΠΕ, ενώ ως Δυνητικοί Εταίροι Δικαιούχοι θεωρούνται όσοι φορείς – Δήμοι ή/και Αναπτυξιακές Εταιρείες αυτών θα υλοποιήσουν τα αντίστοιχα έργα, κατόπιν υπογραφής Συμφώνου Συνεργασίας με το ΚΑΠΕ, όπως προβλέπεται στο άρθρο 7, παρ. 2, της ΥΠΑΣΥΔ με αριθμό 137675/EΥΘΥ1016/19.12.2018 (ΦΕΚ Β΄ 5968/31.12.2018).

Επιλέξιμα θεωρούνται έργα μικροκινητικότητας που θα αναπτυχθούν σε ΟΤΑ Α΄ βαθμού της Χώρας, οι οποίοι περιλαμβάνονται στον συνημμένο στην Πρόσκληση Πίνακα με τη σύμφωνη γνώμη του Υπουργείου Περιβάλλοντος και Ενέργειας, λαμβάνοντας υπόψη παραμέτρους–κριτήρια πληθυσμιακά, είτε/και γεωγραφικά, ή και άλλα κατάλληλα να οδηγήσουν στη μέγιστη αποτελεσματικότητα της Δράσης.

Σε κάθε έναν Δήμο αντιστοιχεί μόνο μία ολοκληρωμένη παρέμβαση.

Αντικείμενο της Πράξης είναι η ανάπτυξη και ενίσχυση ενός κοινόχρηστου δικτύου ηλεκτρικών και περιβαλλοντικά φιλικών οχημάτων, το οποίο σε συνέργεια με τις λοιπές παρεμβάσεις (εφαρμογές χρήσης και πληροφόρησης πολιτών (web και mobile εφαρμογές) για τις υπηρεσίες μικρο-κινητικότητας, πλατφόρμα διαχείρισης υπηρεσιών και δεδομένων μικρο-κινητικότητας) θα δημιουργήσει ένα ολοκληρωμένο και λειτουργικό σύνολο παρεχόμενων υπηρεσιών και μέσων που θα συνεισφέρει αποτελεσματικά στην βελτίωση των μετακινήσεων σε επίπεδο μικρο-κινητικότητας.

Ο ΚΥΡΙΟΣ ΔΙΚΑΙΟΥΧΟΣ (ΚΑΠΕ) αναλαμβάνει την υλοποίηση του Φυσικού και Οικονομικού αντικειμένου που αφορά στην παρακολούθηση και αξιολόγηση των αποτελεσμάτων της Πράξης. Συγκριμένα, μεριμνά για την απρόσκοπτη υλοποίηση και ολοκλήρωση της Πράξης, την επίτευξη των στόχων της και παρακολουθεί τα προβλήματα που ανακύπτουν κατά την υλοποίησή της, προκειμένου έγκαιρα να αναληφθούν οι κατάλληλες διορθωτικές ενέργειες που θα επιτρέψουν την ολοκλήρωσή της. Παράλληλα αναλαμβάνει την ανάπτυξη και εφαρμογή πλαισίου αποτίμησης των ωφελειών από την υλοποίηση της Πράξης και τη συνεισφορά αυτών στην επίτευξη των ειδικών στόχων του Επιχειρησιακού Προγράμματος (Υποέργο 1), όπως αναλυτικά περιγράφεται στο Παράρτημα Ι.

Ο ΕΤΑΙΡΟΣ ΔΙΚΑΙΟΥΧΟΣ (Δήμος Λαυρεωτικής) αναλαμβάνει την υλοποίηση του Φυσικού και Οικονομικού αντικειμένου των παρεμβάσεων, που αφορούν στην:

* προμήθεια και εγκατάσταση ολοκληρωμένων συστημάτων ποδηλατοκίνησης
* παροχή υπηρεσιών δράσεων δημοσιότητας, με στόχο τη διάδοση της ηλεκτροκίνησης στον τοπικό πληθυσμό
* παροχή υπηρεσιών συμβούλου τεχνικής υποστήριξης για την υλοποίηση των πιο πάνω παρεμβάσεων.

Ο προϋπολογισμός των παρεμβάσεων για το Δήμο ανέρχεται σε 248.000,00 ευρώ (συμπεριλαμβανομένου Φ.Π.Α. 24%).

Λαμβάνοντας υπόψη τα ανωτέρω καλείται η Οικονομική Επιτροπή να αποφασίσει σχετικά με:

* την αποδοχή των όρων της πρόσκλησης
* την αποδοχή της πρόσκλησης του ΚΑΠΕ για συμμετοχή στην πρόσκληση ως Εταίρος Δικαιούχος και την αποστολή σχετικής επιστολής συνοδευόμενη με τα απαραίτητα δικαιολογητικά
* την έγκριση του Σχεδίου του Συμφώνου Συνεργασίας και την υπογραφή του
* την έγκριση υποβολής πρότασης για την υλοποίηση έργων που αφορούν στη Δράση: «Βιώσιμη Αστική Κινητικότητα, Μικροκινητικότητα (last mile transportation), Ολοκληρωμένη Διαχείριση Αστικών Μετακινήσεων», του Άξονα Προτεραιότητας 14 «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ - ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗΣ ΤΩΝ ΠΟΡΩΝ (ΤΣ)», του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», ΕΣΠΑ 2014-2020»
* τη δέσμευση για την αναμόρφωση του προϋπολογισμού και την εγγραφή της υπηρεσίας σε κωδικό, εφόσον αυτή εγκριθεί
* την εξουσιοδότηση υπαλλήλου του Δήμου, ως αρμόδιου επικοινωνίας και υπεύθυνου για την εξειδίκευση - υλοποίηση της πρότασης για λογαριασμό του Δήμου
* την εξουσιοδότηση του Δημάρχου για τις περαιτέρω ενέργειες.

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* τις διατάξεις της παρ.1 του άρθρου 72 του Ν.3852/2010, όπως αντικαταστάθηκε με την παρ.1 του άρθρου 40 του Ν.4735/2020,
* την αρ. πρωτ. ΕΥΔ/ΕΠ ΥΜΕΠΕΡΑΑ 12143/29.11.2021 Πρόσκληση (κωδικός: 14.6iv33.33.9.1, α/α ΟΠΣ: 4950)

**αποφασίζει ομόφωνα**

**Α.** Την αποδοχή των όρων της πρόσκλησης με Α.Π.12143/29.11.2021, με Κωδικό 14.6iv33.33.9.1 (Α/Α ΟΠΣ ΕΣΠΑ: 4950, ΑΔΑ: ΨΞΓΡ46ΜΤΛΡ-Φ5Π) και τίτλο: «ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ, ΜΙΚΡΟΚΙΝΗΤΙΚΟΤΗΤΑ, ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΑΣΤΙΚΩΝ ΜΕΤΑΚΙΝΗΣΕΩΝ» της ΕΥΔ Ε.Π. «Υποδομές Μεταφορών, Περιβάλλον και Αειφόρος Ανάπτυξη» στον Άξονα Προτεραιότητας 14 «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ - ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗΣ ΤΩΝ ΠΟΡΩΝ (ΤΣ)», ο οποίος συγχρηματοδοτείται από το Ταμείο Συνοχής.

**Β.** Την αποδοχή της πρόσκλησης του Κέντρου Ανανεώσιμων Πηγών και Εξοικονόμησης Ενέργειας (ΚΑΠΕ) για συμμετοχή του Δήμου Λαυρεωτικής ως Εταίρος Δικαιούχος και την αποστολή σχετικής επιστολής συνοδευόμενη με τα απαραίτητα δικαιολογητικά.

**Γ.** Την έγκριση του σχεδίου του Συμφωνητικού Συνεργασίας μεταξύ του Κέντρου Ανανεώσιμων Πηγών και Εξοικονόμησης Ενέργειας (ΚΑΠΕ) και του Δήμου Λαυρεωτικής.

**Δ.** Την έγκριση υποβολής πρότασης για την υλοποίηση έργων που αφορούν στη Δράση: «Βιώσιμη Αστική Κινητικότητα, Μικροκινητικότητα (last mile transportation), Ολοκληρωμένη Διαχείριση Αστικών Μετακινήσεων», του Άξονα Προτεραιότητας 14 «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ - ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗΣ ΤΩΝ ΠΟΡΩΝ (ΤΣ)», του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», ΕΣΠΑ 2014-2020».

**Ε.** Η δαπάνη για τη συγκεκριμένη υπηρεσία θα εγγραφεί στο δημοτικό προϋπολογισμού του Δήμου Λαυρεωτικής οικονομικού έτους 2022, με αναμόρφωση, εφόσον εγκριθεί η πρόταση.

**Στ.** Εξουσιοδοτεί το Φώτιο Γκίκα υπάλληλο της Διεύθυνσης Τεχνικών Υπηρεσιών του Δήμου Λαυρεωτικής, ως αρμόδιο επικοινωνίας και υπεύθυνο για την εξειδίκευση - υλοποίηση της πρότασης για λογαριασμό του Δήμου.

**Ζ.** Εξουσιοδοτεί το Δήμαρχο Λαυρεωτικής, Δημήτριο Λουκά του Ευαγγέλου, ως νόμιμο εκπρόσωπο του Δήμου για την υπογραφή των απαιτούμενων δικαιολογητικών και εγγράφων για την υποβολή της πρότασης.

**ΘΕΜΑ: Λήψη απόφασης περί ορισμού πληρεξούσιου δικηγόρου για τη νομική υποστήριξη και εκπροσώπηση του Δημάρχου Λαυρεωτικής ενώπιον του Ε’ Τριμελούς Πλημμελειοδικείου Αθηνών**

**Αρ. Απόφ.: 350/2021**

 Ο κος Πρόεδρος, μετά τη διαπίστωση της νόμιμης απαρτίας (άρθρο 75, παρ.1 του Ν.3852/2010), κήρυξε της έναρξη της συνεδρίασης και εισηγούμενος το θέμα περί *«ορισμού πληρεξούσιου δικηγόρου για τη νομική υποστήριξη και εκπροσώπηση του Δημάρχου Λαυρεωτικής ενώπιον του Ε’ Τριμελούς Πλημμελειοδικείου Αθηνών»*έθεσε υπόψη των μελών της Οικονομικής Επιτροπής ότι το θέμα συζητείται εκτάκτως καθώς, έπειτα από αναβολές, δικάσιμος για τη συζήτηση της υπόθεσης ορίστηκε η 14η Ιανουαρίου 2022.

Λαμβάνοντας υπόψη τα ανωτέρω, η Οικονομική Επιτροπή απεφάνθη ομόφωνα για το κατεπείγον του θέματος της ημερήσιας διάταξης και τον κατεπείγοντα χαρακτήρα της συνεδρίασης.

 Ακολούθως, ο κος Πρόεδρος γνώρισε στα μέλη της Οικονομικής Επιτροπής ότι με το υπ’ αριθμ.2517/2019 κλητήριο θέσπισμα (Α.Β.Μ. ΕΓ3-2018/157), ο κος Δημήτριος Λουκάς του Ευαγγέλου, με την ιδιότητα του ως Δήμαρχος Λαυρεωτικής, βαρύνεται με την κατηγορία της παράβασης των άρθρων 66 του Ν.3028/2002 και 29 του Ν.2971/2001.

 Με την αριθμ. 69323/2011 κλήση ο Δήμαρχος Λαυρεωτικής καλείται να εμφανισθεί αυτοπροσώπως ενώπιον του Ε’ Τριμελούς Πλημμελειοδικείου Αθηνών την Παρασκευή 14 Ιανουαρίου 2021.

Με βάση τα ανωτέρω και λαμβάνοντας υπόψη:

* τις διατάξεις του άρθρου 52 του Ν.4735/2020 (ΦΕΚ 197Α/2020), με τις οποίες αντικαταστάθηκε το άρθρο 52 του Ν. 4674/2020 (Α' 53),
* το γεγονός ότι η δίωξή του δεν ασκήθηκε λόγω καταγγελίας από μέρους του Δήμου Λαυρεωτικής ή άλλης δημόσιας υπηρεσίας ή ανεξάρτητης διοικητικής αρχής,
* την πολυπλοκότητα των νομικών διατάξεων,
* το γεγονός ότι από την 1η Ιανουαρίου 2021 δεν υπηρετεί στο Δήμο Λαυρεωτικής Νομικός Σύμβουλος με πάγια αντιμισθία,

ο κος Πρόεδρος ενημέρωσε τα μέλη της Οικονομικής Επιτροπής ότι την υπόθεση επιθυμεί να αναλάβει ο δικηγόρος Παρ’ Αρείω Πάγω, κος Πάνος Ζυγούρης, λόγω της εξειδίκευσης σε σχετικά ζητήματα λειτουργίας ΟΤΑ και Νομικών Προσώπων ΟΤΑ και ως τέως Νομικού Συμβούλου της Κεντρικής Ένωσης Δήμων Ελλάδος (ΚΕΔΕ) και Νομικού Συμβούλου της Ένωσης Δημοτικών Επιχειρήσεων Ύδρευσης Αποχέτευσης. Η αμοιβή του δικηγόρου θα καθορισθεί με απόφαση του Δημοτικού Συμβουλίου, σύμφωνα με το άρθρο 281 του Ν.3463/2006.

 Σύμφωνα με τις διατάξεις της παρ.1 του άρθρου 72 του Ν. 3852/2010, όπως αντικαταστάθηκε με την παρ.1 του άρθρου 40 του Ν.4735/2020 και συμπληρώθηκε με το άρθρο 38 του Ν.4795/2021, η Οικονομική Επιτροπή *«…****ιδ****) αποφασίζει για την πρόσληψη πληρεξουσίου δικηγόρου και την ανάκληση της πληρεξουσιότητάς του, σε όσους δήμους είτε δεν έχουν προσληφθεί δικηγόροι με μηνιαία αντιμισθία, είτε αυτοί που έχουν προσληφθεί δεν έχουν δικαίωμα να παρίστανται σε ανώτατα δικαστήρια.... Με απόφασή της, είναι δυνατή, κατ’ εξαίρεση, η ανάθεση σε δικηγόρο, εξώδικου ή δικαστικού χειρισμού, ανά υπόθεση, ζητημάτων, τα οποία έχουν ιδιαίτερη σημασία για τα συμφέροντα του δήμου και απαιτούν εξειδικευμένη γνώση ή εμπειρία. Στις περιπτώσεις αυτές η αμοιβή του δικηγόρου ορίζεται σύμφωνα με το άρθρο 281 του ν. 3463/2006 (Α’ 114)..».*

Με βάση τα ανωτέρω, ο κος Πρόεδρος κάλεσε τα μέλη της Οικονομικής Επιτροπής να αποφασίσουν σχετικά.

**Η Οικονομική Επιτροπή**

αφού άκουσε την εισήγηση του κου Προέδρου, έλαβε υπόψη:

* Τις διατάξεις του άρθρου 72 του Ν.3852/2010 (ΦΕΚ 87Α/7.6.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», όπως έχει τροποποιηθεί και ισχύει
* Τις διατάξεις του άρθρου 52 του Ν. 4735/2020 (ΦΕΚ 197Α/2020),
* Το υπ’ αριθμ. 2517/2019 κλητήριο θέσπισμα (Α.Β.Μ.: ΕΓ3-2018/157)
* Την υπ’ αριθμ.69323/2021 κλήση

και έπειτα από διαλογική συζήτηση

**αποφασίζει ομόφωνα**

**Α.** Εγκρίνει τον ορισμό του Δικηγόρου Παρ’ Αρείω Πάγω, Πάνου Ζυγούρη, της Δικηγορικής Εταιρείας Πάνος Ζυγούρης & Συνεργάτες, με έδρα στην Αθήνα, οδός Μπουμπουλίνας 9-11, με ΑΦΜ 996789554, Δ.Ο.Υ. Δ’ Αθηνών, ως συνηγόρου υπεράσπισης για τη νομική υποστήριξη και εκπροσώπηση του Δημάρχου Λαυρεωτικής, Δημητρίου Λουκά του Ευαγγέλου, ενώπιον του Ε’ Τριμελούς Πλημμελειοδικείου Αθηνών, κατά την ορισθείσα μετ’ αναβολή δικάσιμο, την 14η Ιανουαρίου 2022, για το αδίκημα της παράβασης των άρθρων 66 του Ν.3028/2002 και 29 του Ν.2971/2001, κατά την άσκηση των καθηκόντων του.

**Β.** Η αμοιβή του δικηγόρου θα καθορισθεί με απόφαση του Δημοτικού Συμβουλίου Λαυρεωτικής, σύμφωνα με το άρθρο 281, παρ.3 του Ν.3463/2006 «Κύρωση του Κώδικα Δήμων και Κοινοτήτων».

Το παρόν πρακτικό αφού συντάχθηκε, διαβάσθηκε και βεβαιώθηκε, υπογράφεται ως ακολούθως.

|  |  |  |
| --- | --- | --- |
| Ο ΠρόεδροςΔημήτρης ΛουκάςΔήμαρχος Λαυρεωτικής |  Τα Μέλη |  |